Jangan Rasa Bosan! Klik Sini Untuk Aktiviti Best Tapi Kekal Selamat Semasa Ramadan Versi PKP Ini

Walaupun kes COVID-19 di Malaysia menunjukkan kadar penurunan, Perintah Kawalan Pergerakan (PKP) masih dilanjutkan oleh kerajaan sehingga 12 Mei 2020. Dengan itu, sudah pasti rutin bulan Ramadan bagi umat Islam akan banyak berubah berbanding tahun-tahun lepas.
Walaubagaimanapun, sinar cahaya Ramadan itu tidak harus kelam hanya dek kerana PKP. Anda dan keluarga masih lagi mampu memeriahkan suasana Ramadan dengan aktiviti yang bakal admin kongsikan ini.

Nak buat apa di rumah semasa PKP bulan Ramadan ni?

1. Nak bawa anak keluar rumah tak boleh disebabkan PKP. Tapi, anak-anak dah mengadu kebosanan. Ha, apakata anda didik anak dengan konsep ‘1 cerita 1 hari’. Anda perlu sedia dan bacakan 30 kisah-kisah tauladan untuk dibacakan oleh anak anda setiap hari sepanjang Ramadan. Boleh kekal selamat dan dalam masa yang sama menambah ilmu!

2. Jaga jarak sosial dan jaga kebersihan. Untuk memenuhi kedua-dua nasihat daripada pihak kerajaan ini, anda digalakkan untuk nyahkuman rumah dan peralatan kerap guna. Inilah masa nak kemas rumah sebersih-bersihnya kan?
3. Memang terasa perbezaan Ramadan tahun ini apabila tak dapat menunaikan terawih di masjid. Namun, anda boleh tetapkan azam untuk terawih setiap hari secara berjemaah di rumah. Selepas sesi terawih, anda boleh menikmati sesi moreh pula bersama keluarga.
#Meriahkan lagi Ramadan anda dan keluarga dengan menyertai Sesi Finale Moreh Digital Goodday! Jom kita cipta Rekod Sesi Moreh Digital Terbesar di Malaysia bersama-sama.

Istilah ‘kehidupan normal yang baru’ kini seringkali diwar-warkan demi mengawal wabak COVID-19 di mana ia menekankan bahawa keselamatan wajib diutamakan dalam setiap perkara.
Sehubungan itu, Susu Goodday membawakan beberapa inisiatif di bawah kempen ‘Kekal Sejahtera, Kekal Selamat Susu dengan Goodday‘ untuk menggalakkan anda duduk rumah dan kekal selamat pada bulan Ramadan tahun ini.
Inisiatif 1:
Jom cipta rekod Malaysia dengan menyertai Sesi Finale Moreh Digital Goodday terbesar yang akan diadakan pada 22 Mei ini, jam 10 malam.
Nikmati sesi moreh bersama personaliti kegemaran anda dari ERA, Sinar & Gegar iaitu Radin, Rahim & Shah, artis terkenal Sherry Alhadad & Nabil Ahmad dan juga Ustaz Don Daniyal.
Bukan itu saja, anda juga boleh memenangi e-baucar Shopee eksklusif Etika Flagship Store daripada hadiah terkumpul bernilai RM10,000!

Inisiatif 2:
Tak cukup dengan itu, anda juga wajib beramai-ramai menyertai Moreh Digital Mingguan Goodday di ERA IG Live pada setiap hari Jumaat, jam 10 malam bersama Personaliti ERA dan Ustaz Don Daniyal.
Sesi Moreh Digital Mingguan Goodday ini akan bermula pada 1 Mei. Semasa sesi tersebut juga, Ustaz Don Daniyal berbesar hati menjawab sebarang persoalan daripada anda!
Oh ya, pastikan anda menonton sehingga akhir sesi moreh kerana anda berpeluang memenangi sebahagian e-baucar Shopee eksklusif Etika Flagship Store bernilai RM 3,000!

Inisiatif 3:
Selain itu, mari sertai #CabaranRamadhanSelamatGoodday di laman Instagram untuk peluang memenangi sebahagian daripada hadiah terkumpul RM10,000 e-baucar Shopee eksklusif Etika Flagship Store ! Pemenang akan dipilih setiap hari! Tema juga akan berbeza pada tiap-tiap minggu tau.
Pertandingan ini bermula sekarang sehingga 17 Mei 2020 ya. Jadi, tunggu apa lagi, anda boleh dapatkan maklumat lanjut di laman sesawang Syok .
Jangan lupa untuk ‘Kekal Sejahtera, Kekal Selamat dengan Susu Goodday‘.


Jangan Rasa Pelik, Rupanya Ini 5 Perkara Anak Lelaki Suka Lakukan Bersama Si Ayah

Kebiasaannya, anak lelaki bila bersama ayahnya kadang-kala timbul rasa janggal, entah kenapa berbeza situasi itu apabila bersama si emak. Namun, jika diusahakan oleh ayah pasti kejanggalan itu dapat ditangani dan sekaligus mengisi kekosongan emosi anak bersama ayah.
Anak lelaki mana yang tidak mahu mesra dengan darah daging sendiri, betul tak? Justeru itu, mari ikuti 5 perkara yang sebenarnya anak lelaki suka lakukan bersama ayah yang boleh dipraktikkan dari perkongsian Doktor Redza Zainol di bawah.

Baca juga: Ini 5 Tips Didik Anak Ada ‘Common Sense’ Di Rumah Dengan Cara Mak ‘Malas’
JOM LAKUKAN PERKARA INI BERSAMA ANAK, BELUM TERLAMBAT!
Gambar hiasan: Freepik.

Anak lelaki suka buat 5 perkara ini dengan ayahnya.

5 PERKARA ANAK LELAKI SUKA LAKUKAN BERSAMA AYAH
Gambar hiasan: Pinterest.
1. AKTIVITI FIZIKAL BERSAMA AYAH
Anak lelaki suka buat aktiviti fizikal bersama ayah:

Bermain lawan-lawan.
Memeluk ayah.

2. SUKA MENDENGAR KISAH HIDUP AYAH
Anak lelaki suka bila ayahnya bercerita tentang kisah hidupnya semasa kecil dan remaja dulu. Pada setiap cerita itu, pasti ada ilmu yang mereka dapat kutip.
3. SUKA BILA DIAJAR PELBAGAI ILMU
Gambar hiasan: BlogNeura.edu.au.
Anak lelaki suka kalau kita ajarkan mereka apa saja:

Membaiki sesuatu.
Ajarkan subjek matematik.
Ajar cara menyepak bola.
Ajar main badminton dan kayuh basikal.

4. SUKA BERTEMU DENGAN KENALAN AYAH
Anak lelaki suka bila dapat berjumpa dengan kawan-kawan ayah dan tahu pekerjaan apa yang kita buat.
5. SUKA IKUT AYAH KELUAR MENGEMBARA
Suka ikut ayahnya keluar rumah. Bila keluar bersama ayah, umpama mereka mengembara bersama idola mereka.
Melihat dunia luar yang asing tetapi terasa sangat selamat ditemani oleh ayah yang pada mereka seorang pelindung yang hebat.
JIKA AYAH LAKUKAN 5 AMALAM INI, IBARAT SEDANG MENABUNG TANGKI EMOSI ANAK
Gambar hiasan: Freepik.
5 perkara ini jika ayah buat, ia umpama sedang menabung dalam tangki emosi anak. Kita lelaki sibuk tak kira masa. Sungguh, saya pun begitu.
Ada masa kita terlalu banyak kerja hakiki dan lambat balik ke rumah. Anak pula tertunggu di depan pintu, mengharap wajah si ayah sebelum dia tertidur.
Pada waktu sibuk beginilah tabungan kita tu diguna. Ketika anak ternanti-nanti itulah dia teringat momen indah bersama ayahnya.
Dalam hati si kecil, dia faham ayahnya sibuk tapi tetap sayang padanya. Dan bila kita pulang, kita isi semula tabung tangki emosi tadi tu sebelum ia menjadi kering kontang.
Maafkan segala kekurangan ayahmu ini.
Sumber: Facebook Redza Zainol


Jangan Risau Bila Anak Mudah Demam, Batuk & Selesema? Ini Penjelasan Pakar…

Sudah menjadi kebiasaan, jika anak-anak batuk dan selesema pasti ibu bapa mula risau. Tambah pula dengan adanya wabak Covid-19 makin bertambah risau memikirkan keadaan anak. Walau bagaimanapun, perkara ini tidak terlalu merisaukan kerana ia merupakan perkara yang biasa terjadi kepada bayi sehingga mereka mendapat imun tubuh badan sendiri. Ikuti perkongsian Dr  Erna Nadia di bawah.
Baca juga: “Anak Menjerit, Mengadu Sakit Telinga…”- Ini Tanda Jangkitan Telinga, Bahaya Kalau Biarkan!

JANGAN RISAU BILA ANAK MUDAH DEMAM, BATUK & SELESEMA?
Jelas Dr Erna, perkara ini terjadi kerana pada usia 6 bulan sehingga 6-7 tahun, itu merupakan perkara normal sekiranya anak mengalami demam atau selsesama. Hal ini kerana anak terdedah dengan pelbagai jenis kuman baru dan badan mereka sedang membentuk imuniti untuk virus-virus di sekeliling.

Anak mudah terkena demam batuk selesema? Setiap bulan asyik sakit? Sabar. Jika sudah bawa berjumpa dengan doktor/pakar kanak kanak, sudah diberi pemeriksaan yang betul dan tiada masalah, InshaAllah tiada apa apa.

Kanak kanak berusia 6bulan ke 6-7tahun adalah normal untuk mendapat flu/common cold dalam 7-8 kali setahun, terutamanya mereka yang dihantar ke taska/rumah pengasuh. Ini kerana di usia begini, badan mereka sedang membentuk imuniti untuk virus virus yang terdapat di sekeliling mereka.
Ada terdedah kepada virus baru saja, mereka jatuh sakit. Ini adalah normal kerana itu adalah reaksi badan mereka melawan kuman dan membentuk antibodi terhadap kuman kuman tersebut. Jadi, bila nanti kuman kuman tu datang serang balik, badan mereka dah kuat sebab dah kenal kuman kuman tu.

Tapi kena ingat yang ada beratus jenis kuman di luar sana. Sebab itu kerap sakit kerana terdedah kepada kuman yang baru. Jika simptom mereka seperti batuk atau selesema atau demam biasa tidak semakin teruk dan sembuh dalam masa seminggu, InshaAllah ok saja.
Tetapi jika keadaan mereka semakin teruk dan terdapat tanda bahaya seperti nafas laju, nafas berbunyi, muntah teruk, tidak aktif tidak bermaya, cirit melampau, mengadu sakit kepala yang kuat, tak mahu makan minum, maka segeralah bawa berjumpa doktor untuk pemeriksaan lanjut.
JANGAN BELI UBAT SENDIRI JIKA ANAK BAWAH USIA 2 TAHUN
Sila jangan beli sendiri ubat batuk/selesema jika anak anda masih di bawah usia 2 tahun. Jika berusia 2-6 tahun juga, seeloknya dapatkan pemeriksaan doktor dulu ya.
Batuk adalah salah satu respon badan untuk menyingkirkan kuman daripada badan mereka. Meraka tidak tahu bagaimana cara untuk keluarkan kahak mereka. Cuba lakukan tepukan di belakang mereka dan beri mereka minum banyak air kosong untuk bantu cairkan kahak mereka. Ada setengah kahak akan keluar melalui najis mereka.

Untuk selesema, boleh letak saline nasal drop untuk keluarkan hingus mereka atau mandikan mereka dengan air suam atau boleh sapu minyak yang sedikit panas pada dada mereka. Hentikan stress dan fikir bukan bukan.
Kerap kena flu bukan bermakna perlukan vitamin extra, bukan sebab anda adalah parents yang teruk atau bukan sebab anak anda lemah. Doakan yang baik baik untuk mereka. Terdapat beratus jenis kuman di sekeliling kita. Ada sesetengah kanak kanak yang membentuk imuniti sedikit perlahan berbanding kanak kanak lain. It’s okay. Mereka sedang membesar.
Terus pastikan rumah sentiasa dalam keadaan bersih. Kerap cuci semua permainan mereka. Cuci pakaian mereka dengan air suam dan sabun yang betul. Pastikan mereka makan makanan yang sihat dan minum air dan susu dengan elok. Jika ada pet/carpet, pastikan ianya sentiasa bersih. Jika benar anak anda alah pada sesuatu, maka elakkan ia.

Monitor berat dan perkembangan mereka. Jika normal, InshaAllah tak perlu risau ya. Dan yang paling penting adalah jangan membandingkan dengan sesiapa. Ini yang membuatkan kita akan semakin letih dan stress.
Ibu bapa yang positif InshaAllah akan melahirkan anak anak yang gembira. Bagi mereka masa untuk membentuk imuniti mereka. Jika berasa tidak yakin atau tidak sedap hati, bawalah berjumpa doktor yang bertauliah, bukan bertanya di media sosial ya.
Sumber: Facebook Dr Erna Nadia


Jangan Risau Bila Anak Mula Melangkah Ke Alam Remaja, Ini 21 Kelebihan Yang Anda Akan Dapat

Bila anak bakal melangkah ke zaman remaja ni agak risau juga. Bukannya apa, kalau tengok situasi sekarang ni, macam-macam yang berlaku dan berbahaya. Sewaktu umur remaja inilah diri kita akan mudah terpengaruh dan lebih cenderung untuk mencuba sesuatu yang baharu tanpa berfikir panjang. Tetapi, ibubapa jangan terlalu risau kerana ada kelebihannya apabila anak menginjak ke alam remaja ini. Ada 21 jelebihan yang anda bakal alami sebgaia ibubapa, mesti seronok punya!
giphy.com

MELANGKAH DARI ZAMAN KANAK-KANAK KE REMAJA. Risaukah anda?
Sejak akhir-akhir ini ramai yang melahirkan kebimbangan kepada saya kerana memikirkan anak yang akan menginjak ke usia remaja. Kisah-kisah yang tidak enak yang sering dipaparkan tentang remaja membuatkan ibubapa kepada anak yang akan melangkah keluar dari zaman kanak-kanak berasa gusar.
http://www.huffingtonpost.com/

Nasihat saya, melangkahlah ke usia remaja anak anda dengan minda yang positif. Apa yang anda dengar dan lihat tidak mewakili semua remaja dan tidak semestinya anak anda sebegitu.

KELEBIHAN MEMPUNYAI ANAK-ANAK YANG SUDAH REMAJA
Percayalah mempunyai anak-anak remaja sangat menyeronokkan kerana:
1. Anda mempunyai rakan karib yang bukan saja tidak perlu anda cari, malah yang telah anda bentuk sendiri selama ini.
2. Anda mempunyai ‘bodyguard’ yang sanggup menemani anda ke mana-mana saja malah sanggup melindungi anda dari sebarang bahaya.
www.shutterstock.com
3. Anda mempunyai teman bercerita yang boleh berbual-bual tentang hal sosial, ekonomi, politik, agama, sains, gosip, sukan, hiburan, fesyen dan apa saja.
4. Anda mempunyai penghibur yang boleh membuatkan anda ketawa di kala kesedihan.
5. Anda mempunyai teman yang boleh menjadi bahan senda gurauan anda dan anda juga menjadi bahan senda gurauannya.
6. Anda mempunyai pembantu yang boleh membantu anda di dapur dan boleh juga memasak, membakar, dan mengemas di dapur.
www.shutterstock.com
7. Anda mempunyai pembantu yang boleh meringankan kerja-kerja di rumah yang tidak pernah habis.
8. Anda mempunyai pengasuh yang boleh tolong mengasuh adik-adik yang lebih kecil.
9. Anda mempunyai ‘fitness partner’ yang saling memberi semangat kepada satu sama lain.
10. Anda mempunyai teman bercuti yang akan memeriahkan lagi suasana dan menghilangkan segala letih dan lesu – dan boleh tolong mengangkat beg yang berat.
http://www.travelmedia.ie/
11. Anda mempunyai teman mengopi atau mengeteh pada bila-bila masa saja.
12. Anda mempunyai pendengar setia jenaka-jenaka anda yang tidak kelakar sangat tetapi sentiasa disambut dengan gelak-tawa (kadang-kadang membuat anda tertanya-tanya samada yang digelakkan adalah jenaka anda atau diri anda sendiri).
13. Anda mempunyai pemandu peribadi yang sentiasa sanggup memandu anda ke mana sahaja terutamanya bagi yang baru mendapat lesen memandu.
14. Anda mempunyai teman ke masjid yang walaupun kadang-kadang agak liat, tetapi ada masanya mengingatkan anda bila anda terlupa.
http://www.apollohotelnewcastle.com.au/
15. Anda mempunyai rakan ‘shopping’ yang sentiasa seronok membelanjakan duit anda.
16. Anda mempunyai rakan bercerita tentang filem-filem terbaru, drama-drama kegemaran anda dan juga novel-novel pilihan anda (walaupun kadang-kadang dengan tidak sepenuh hati)
17. Anda mempunyai juru pam peribadi setiap kali mengisi minyak di stesen minyak (tentunya menggunakan kad kredit anda).
18. Anda mempunyai perunding imej peribadi yang sentiasa peka dengan perkembangan semasa di kalangan anak muda (dan sentiasa tidak segan silu untuk mengkritik dan memberi khidmat jururunding tanpa diminta).
http://footage.framepool.com/
19. Anda mempunyai teman yang sentiasa meluahkan segala cabaran dan masalah serta kegembiraan dan keseronokan kepada anda.
20. Anda mempunyai teman yang akan membuatkan anda berasa sangat kosong dan sunyi tanpa mereka di sisi.
21. Anda mempunyai penasihat yang menegur dan memperbetulkan anda jika tersilap. (Kredit: Puan Wan Erni Suria)
Bahagia kan?
Mantapkan komunikasi dengan anak dari awal.
Wujudkan rasa hormat-menghormati dari awal.
Bina kerjasama dari awal.
http://www.womansday.com/
Membesarkan anak-anak remaja pada zaman sekarang memang mencabar. Perjalanan tidak sentiasa indah dan lancar tetapi dengan ‘mindset’ yang positif, ilmu pengetahuan dan do’a yang tidak putus, pengalaman membesarkan mereka akan menjadi lebih mengujakan. Insya Allah.
Perkongsian ini adalah hasil penulisan dari Puan Noor Afidah Abu Bakar, Certified Positive Parenting Educator (Parent Practice UK di laman Facebooknya.
Sumber: Parent Connect


Jangan Risau Bila Beli HUAWEI Sebab Anda Boleh Nikmati 2 Tahun Waranti PERCUMA Serta Pelbagai Tawaran Syiok!

Macam yang anda tahu, HUAWEI adalah antara jenama yang sering mendengar apa yang pelanggan mereka mahukan dan sentiasa berusaha untuk memberikan yang terbaik. Sebagai contoh, dalam beberapa bulan kebelakangan ini, terdapat pelbagai program serta ganjaran yang HUAWEI berikan seperti pertandingan fotografi NEXT-IMAGE, bengkel fotografi NEXT-IMAGE serta yang terbaru, kemas kini EMUI 9.1.
Lebih menarik, pada setiap hari Jumaat dan Sabtu pertama setiap bulan, HUAWEI mengadakan HUAWEI Service Day, dimana anda boleh dapatkan pelbagai perkhidmatan tambahan seperti servis pembasmian kuman, servis pemasangan pelindungan skrin dan servis naik taraf software semuanya secara PERCUMA! Wow!

Julai ini, HUAWEI ada banyak lagi berita gembira yang nak dikongsikan dengan anda! Nak tahu apa dia?

NAIK TARAF PERCUMA UNTUK PENAMBAHAN 2 TAHUN WARANTI!

Ramai yang rasa waranti setahun sebenarnya dah cukup lama dan buat apa nak lanjutkan waranti sampai 2 tahun kan? Yelah, bila nak naik taraf waranti, kena bayar lagi caj-caj tertentu. Mahal pulak tu. Zaman sekarang ni, tak boleh keluar duit atas benda yang tak perlu dan memang kena jimat betul-betul.
Haa..janganlah risau, HUAWEI memang memahami setiap kehendak penggunanya dan sebab itulah mereka menawarkan program penaikan taraf waranti selama 2 tahun tanpa anda bayar sesen pun! Bestnya, dah lah PERCUMA, hati pun senang sebab tak risau kalau nak kena keluar duit kalau handphone buat hal nanti!
Untuk menuntut 2 tahun waranti ni, anda perlu mengaktifkannya dalam aplikasi HiCare terlebih dahulu. Ini antara model HUAWEI yang menerima penaikan taraf waranti 2 tahun PERCUMA:

HUAWEI P30 series
HUAWEI Mate20 series
HUAWEI Nova 4 series
HUAWEI Nova 3i
HUAWEI MediaPad M5 series

Tawaran ini sah bermula 1 Julai 2019 sehingga 30 September 2019. Untuk tahu lebih lanjut, klik sini.
TAWARAN HEBAT BAGI SMARTPHONE HUAWEI YANG TAK MASUK AKAL!
Kredit: mobilesyrup.com
Kini, anda boleh dapatkan HUAWEI P30 Pro dan nikmati diskaun hebat! Kalau anda memang dah lama sangat tunggu untuk beli smartphone baru, inilah masanya!
Dapatkan salah satu smartphones ni dan nikmati rebat sehingga RM400:

HUAWEI P30 | RM2,299 (harga sebelum RM2,699)
– 8GB RAM, 128GB internal storage
HUAWEI P30 Pro | RM3,399 (harga sebelum RM3,799)
– 8GB RAM, 256GB internal storage
HUAWEI Nova 3i | RM799 (harga sebelum RM899)
– 4GB RAM, 128GB internal storage

Kalau anda nak tahu, model HUAWEI P30 mempunyai ciri-ciri Sistem Kamera Triple Leica, manakala model HUAWEI P30 Pro lebih advance dengan ciri Sistem Kamera Leica Quad. Semua ciri-ciri ni, ditambah pula dengan perisian kamera inovatif HUAWEI memang akan menjadikan kualiti setiap foto anda tak ubah seperti hasil kerja profesional.
Untuk anda yang minat selfie pulak, HUAWEI Nova 3i ni memang pilihan tepat untuk anda! Kamera dual depan dan kamera dual belakang cukup sempurna untuk setiap bidikan selfies anda. Dengan hanya RM799, HUAWEI Nova 3i memang a perfect piece!
NAIK TARAF EMUI 9.1 UNTUK CIRI-CIRI YANG LEBIH AWESOME!

Jangan risau kalau anda masih menggunakan model HUAWEI yang lama, kerana seperti yang dijanjikan, HUAWEI telah pun menyediakan kemas kini EMUI 9.1 ini untuk beberapa model HUAWEI yang terpilih. Ini bermakna, lebih ramai yang akan dapat menikmati update perisian terbaru sama seperti HUAWEI P30 Pro! Yeay!
Antara ciri-ciri yang terdapat dalam EMUI 9.1 termasuklah permainan lebih pantas dengan GPU Turbo 3.0, satu sentuhan penyuntingan video AI, dan pemindahan data yang cekap dengan Share OneTap. Nak main game pun lagi layan sebab dah tak ada masalah lagging. Yahoo! Nak tahu lebih banyak tentang EMUI 9.1, klik sini.
Ini antara senarai model-model HUAWEI terpilih yang akan menerima update EMUI 9.1. Kalau anda tengah nak beli phone baru tu, mungkin anda boleh pertimbangkan untuk beli model-model ni.

Apa tunggu lagi, jangan lepaskan peluang anda untuk menikmati tawaran hebat ini dan pelbagai lagi manfaat dari HUAWEI!
Untuk sebarang maklumat lanjut ataupun promosi terbaru, layari laman web HUAWEI  ataupun berkunjung ke kedai mereka untuk dapatkan smartphone HUAWEI anda hari ini juga!
Bermula 1 Julai sehingga 8 Julai 2019, HUAWEI Online IT Fair menawarkan promosi yang berbeza pada hari yang berlainan dan diskaun sehingga 50% untuk anda! Kalau anda berminat untuk tahu lebih lagi, sila layari HUAWEI ONLINE Office Store sekarang!


Jangan Risau, Ini 16 Prosedur Perubatan Yang Tidak Membatalkan Puasa

Dalam kesungguhan umat Islam mengerjakan ibadah, terdapat beberapa persoalan berkaitan perkara yang membatalkan puasa terutamanya melibatkan bidang perubatan dan ianya menimbulkan tanda tanya pada sesetengah kita.
Ada juga yang ragu-ragu apabila ingin mendapatkan rawatan pada waktu puasa kerana takut akan terbatalnya puasa. Seorang doktor telah berkongsi di halaman Facebooknya mengenai prosedur perubatan yang tidak membatalkan puasa.

Baca juga: Berpantang Selepas Bersalin: Karut Atau Pulih ‘Kerosakan’?
16 PROSEDUR PERUBATAN YANG TIDAK MEMBATALKAN PUASA

Seringkali menjadi persoalan dalam kalangan pesakit berkaitan batal atau tidak puasa jika mengambil atau menggunakan ubat semasa berpuasa. Bagi menyelesaikan kemusykilan dalam kalangan pesakit, berikut adalah maklumat penting untuk mereka fahami berkenaan status batal atau tidak batal puasa jika mengambil ubat semasa berpuasa.

1. Haemodialisis atau peritoneal dialysis.
2. Mengambil darah untuk pemeriksaan.
3. Memasukkan alat urethroscope ataupun ubatan melalui saluran kencing ataupun irigasi pundi kencing.
4. Injeksi(cucuk) melalui kulit, kedalam otot (intramuscular), sendi (intraarticular), kedalam pembuluh darah (intravenous) kecuali jika bahan yang dicucuk itu mempunyai zat.
5. Menderma atau menerima darah.
6. Menerima oksigen atau gas untuk bius.
7. Menerima semua bahan yang diserap kedalam badan melalui kulit, seperti krim sapuan, minyak dan sebagainya.
8. Memasukkan ovules kedalam kemaluan wanita(vagina), cuci vagina, memasukkan alat speculum kedalam vagina, atau memasukkan jari (oleh doktor/bidan) untuk pemeriksaan (contoh periksa jalan untuk bersalin).
9. Memasukkan tiub (catheter) untuk pemeriksaan.
10. Memasukkan tiub melalui mulut atau dubur (Endoscopy) untuk pemeriksaan (diagnostic) atau rawatan (intervention).
11. Mencuci mulut, kumur-kumur, spray mulut, dengan syarat ia tidak ditelan.
12. Pemeriksaan dalam rahim (Hysteroscopy) atau memasukkan alat dalam rahim (intrauterine device).
13. Menggerudi, mencabut, mencuci gigi, menggunakan miswak (kayu sugi), dengan syarat ia tidak ditelan.
14. Mengambil sel dari hati atau organ lain (Biopsy).
15. Injeksi pada dubur, pemeriksaan dubur (anoscopes) ataupun pemeriksaan dubur menggunakan jari.
16. Pembedahan yang memerlukan bius penuh (general anaesthesia).
Sumber: Facebook Ahmad Samhan


Jangan Risau Tak Ada Bazar, Ini 10 Resepi Kuih Muih Yang Boleh Buat Di Rumah Untuk Berbuka

Bukan sahaja bulan Syawal yang disambut meriah, ada sesetengah orang juga menyambut ketibaan Ramadhan dengan sangat meriah. Ramadhan adalah bulan dimana umat Islam tidak dibenarkan makan pada waktu siang. Selain itu, perkara yang paling ditunggu ketika menjelang Ramadhan adalah bazaar Ramadhan yang menjual pelbagai juadah untuk dibuat berbuka. Paling dicari ialah kuih muih atau pencuci mulut.
Bagi sesetengah orang, kuih muih ada juadah wajib yang perlu ada ketika berbuka dan selalunya mereka hanya membelinya di bazaar Ramadhan. Tetapi, dengan keadaan sekarang, bazaar Ramadhan telah dibatalkan membuatkan ramai yang merindui juadah yang dijual. Jangan risau! 10 resepi yang disediakan kali ini merupakan menu kegemaran ramai. Jika anda kering idea nak masak apa untuk pencuci mulut, anda boleh cuba sendiri resepi juadah ini.

10 Resepi Kegemaran
Pelbagai juadah kuih muih dan pencuci mulut disediakan. Anda hanya boleh membuatnya dirumah.
1. Apam Balik

Berikut merupakan bahan yang diperlukan:

Untuk bahagian kulit:
– 2 cwn tepung gandum
– 1⁄2 cwn gula
– 1⁄2 sudu kecil soda bikarbonat
– 1 sudu kecil pewarna kuning
– 1 biji telur
– 1 1⁄2 cwn air
– 1⁄2 sudu teh serbuk penaik
Untuk taburan:
– Sedikit mentega
– 1 cwn kacang tanah (dimesin)
– 1 tin jagung manis
– 1⁄2 cwn coklat urai
– 1⁄2 cwn gula pasir
Cara membuatnya :
1. Pukul telur bersama gula sehingga kembang.
2. Masukkan air, soda, serbuk penaik dan pewarna, kacausehingga sebati.
3. Masukkan tepung(Seeloknya ditapis) dan kacaulagi supaya tidak berketul.
4. Sapu mentega pada kuali leper (pan).
5. Setelah itu, panaskan kuali dengan api kecil.
6. Ambil satu senduk adunan tadi dan tuangkan pada kuali leper (pan) dengan rata. Biarkan separuh masak.
7. Taburkan bahan taburan mengikut citarasa. Masak hingga kekuningan.
8. Setelah masak, lipat dua. Dan dipotong 4/6 atau mengikut citarasa anda.
9. Sedia untuk dihidangkan.
2. Cakoi

Berikut merupakan bahan yang diperlukan:
– 1 kg tepung naik sendiri
– 11 gram yis segera
– 2 cawan air (bergantung kepada kualiti tepung)
– ½ cawan gula (jadikan air gula)
– ½ cawan minyak masak
– ½ sudu teh soda bikarbonat
– 1 sudu makan serbukbawang puti (jika suka untukperisa tambahan)
– Garam secukup rasa
– ½ – 1kg minyak masak (untuk menggoreng)
– Seri kaya dan mentega untuk inti
Cara membuatnya :
1. Campurkan semua bahan kecuali minyak masak dan bahan inti, uli membentuk
doh.
2. Tambah air jika perlu. Biarkan doh selama 20-30 minit di dalam bekas yang dibalut dengan kain lembab.
3. Panaskan minyak di dalam kuali.
4. Potong doh memanjang dalam ukuran 1 x 4 hingga habis.
5. Cantumkan 2 potongan bersama bebentuk 2 x 4 dengan tekanan menggunakan kayu stik (chopstick) yang telah disapu minyak.
6. Goreng doh tadi sehingga keemasan dan angkat.
7. Belah separa antara cantuman tadi dengan pisau.
8. Sapu mentega dan isikan seri kaya dalam belahan tersebut.
9. Sedia untuk dihidangkan
3. Cucur Udang

Bahan-bahan yang diperlukan :
Untuk sos:
– 10 tangkai lada kering (rebus dan kisar halus)
– 2 ulas bawang putih (ketuk)
– 1 cm halia
– 1 sudu teh garam
– 2 sudu makan gula
– 2 sudu makan gula merah
– ½ cawan kacang tanah (goreng tanpa minyak dan kisar )
Untuk cucur:
– 1kg tepung gandum
– 300 gram udang basah (saiz kecil / sederhana)
– 2 pokok daun bawang (potong kecil-kecil)
– 500 gram taugeh
– 1 sudu teh baking powder
– 1 sudu teh garam
– ½ sudu teh serbuk kunyit
– Air secukupnya
– ½  1 kg minyak masak (untuk menggoreng)
Cara untuk membuatnya :
Untuk sos cucur udang:
1. Satukan semua bahan ke dalam periuk kecuali kacang tanah. Reneh dan kacau sehingga gula larut. Biarkan mendidih seketika.
2. Masukkan kacang tanah. Tutup api dan ketepikan.
Untuk cucur:
1. Campurkan kesemua bahan di dalam mangkuk kecuali udang dan minyak masak. Bancuh pekat dengan air yang mencukupi. Biarkan selama 1 jam
2. Sementara itu panaskan minyak di dalam kuali.
3. Kaup adunan dengan senduk, letak 1 / 2 ekor udang basah di atas adunan. Masukkan ke dalam minyak panas satu persatu. Goreng sehingga keemasan kemudian angkat dan tos.
4. Hidang bersama sos cucur udang.
4. Lompat Tikam

Bahan-bahan yang diperlukan :
Untuk sira:
– 1 cawan gula merah
– 1 cawan gula
– 2 cawan air
– 1 helai daun pandan (disiat-siat)
Untuk lapisan hijau:
– 1 cawan tepung beras
– 1 sudu makan tepung jagung
– 3 cawan santan cair
– ½ cawan jus pandan
– Sedikit pewarna hijau
– 1 sudu teh air kapur
– ½ sudu teh garam
Untuk lapisan putih:
– 1 ½ cawan tepung beras
– 1 sudu makan tepung jagung
– 4 cawan santan pekat
– 1 sudu teh garam
Cara membuatnya :
Untuk sira:
1. Masukkan kesemua bahan dalam periuk dan masak sehingga mendidih.
2. Tapis dan ketepikan.
Untuk lapisan hijau:
1. Panaskan kukusan dan sapu minyak pada loyang. Panaskan loyang diatas api sebentar.
2. Gaulkan sebati semua bahan dan tapiskan.
3. Masukkan adunan ke dalam loyang dan kukus selama 15 minit atau sehingga masak.
4. Cakarkan sikit permukaan kuih supaya lapisan putih melekat.
Untuk lapisan putih:
1. Gaulkan semua bahan dan tapiskan.
2. Masukkan adunan ke atas lapisn hijau yang telah masak tadi dan kukus selama 15 minit.
3. Sejukkan dan potong. Hidang bersama sira.
4. Sedia untuk dihidangkan.
5. Pai Tee

Bahan-bahan yang diperlukan:
Untuk inti:
– 2 sudu minyak masak
– 2 ulas bawang putih (cincang halus)
– ½ biji sengkuang
– 1 batang lobak merah
– 1 keping tahu goreng.(potong dadu kecil)
– 100 gram ayam/ udang. (cincang halus)
– 1 biji telur(goreng dadar dan cincang halus) 8) ½ sudu teh garam
Untuk kulit:
– 100 gram tepung ubi
– 100 gram tepung gandum
– 100 gram tepung jagung
– 1 biji telur
– Air secukupnya
– ½ sudu teh garam
– ½  1kg minyak masak (untuk menggoreng)
Cara membuatnya :
Untuk inti:
1. Panaskan minyak dan tumiskan bawang putih. Masukkan isi ayam atau udang. Kacau sebentar.
2. Masukkan semua bahan kecuali telur dan kacau rata sehingga layu atau masak.
3. Masukkan telur yang dicincang dan gaul rata.
4. Angkat dan ketepikan.
Untuk kulit:
1. Masukkan semua bahan kecuali minyak dan air.
2. Tambah air sedikit demi sedikit dan gaulkan sebati. Pastikan adunan tidak terlalu cair.
3. Panaskan acuan pai tee dalam minyak panas.
4. Celup acuan ke dalam bancuhan tepung.
5. Celupkan semula kedalam minyak panas.
6. Biarkan hingga kulit tertanggal sendiri.
7. Goreng sehingga kekuningan.
8. Angkat dan toskan.
9. Masukkan inti kedalam kulit pai tee dan hidangkan bersama cili sos.
10. Sedia untuk dihidangkan.
6. Putu Bambu

Berikut merupakan bahan yang diperlukan :
– 250 gram tepung beras (goreng tanpa minyak)
– ⅓ cawan air
– 1 sudu teh garam
– 1 ½ cawan kelapa parut
– 1 cawan gula merah
– 3 biji pisang masak (hiris)
– Air limu nipis (direnjiskan ke atas hirisan-hirisan pisang)
– Buluh bergaris pusat 8 cm atau acuan bulat
Cara-cara membuat Putu Bambu :
1. Tambahkan sedikit garam ke atas tepung, gaul hingga menjadi seperti serbuk roti.
2. Masukkan 1 cawan kelapa parut dan gaul rata.
3. Masukkan 2 sudu adunan ke dalam buluh/acuan. Kemudian, masukkan sedikit gula melaka atau hirisan pisang dan tutup dengan 1 sudu kelapa.
4. Kukus selama 10 minit, atau hingga masak.
5. Sedia untuk dihidangkan.
7. Roti John

Berikut merupakan bahan yang diperlukan :
– 1 buku roti bun panjang (belah 2 tanpa putus)
– ½ batang timun (hiris)
– 2 kelopak salad hijau
– Sos cili secukupnya
– Mayonis secukupnya
– 1 tin kecil sardin (hancurkan)
– 1 labu bawang besar (potong dadu)
– 3 biji cili merah (cincang)
– 2 biji telur (pukul)
– ½ sudu teh garam
Cara-cara membuat Roti John :
1. Satukan rata sardin, bawang, cili, telur dan garam. Gaul rata.
2. Sapu rata mentega/minyak pada permukaan kuali leper dan panaskan.
3. Seterusnya, senduk dan tuang adunan sardin memanjang di atas kuali. Kemudian, tutup dengan roti yang telah dibelah tadi.
4. Biarkan garing dan angkat.
5. Akhir sekali, sapu rata mayonis dan masukkan hirisan timun salad. Tuang sos cili dan tutup. Potong kepada 8 bahagian.
6. Sedia untuk dihidangkan.
8. Badak Berendam

Berikut merupakan bahan yang diperlukan:
– 1⁄2 bungkus tepung pulut
– 8 helai daun pandan (kisar dan perah patinya)
– 1⁄2 biji kelapa parut (untuk dibuat inti)
– 3 cawan santan
– 1 cawan gula merah
– 1 cawan air
– 1 sudu teh garam
Cara membuatnya :
1. Kacau kelapa parut bersama gula merah dan masak sehingga menjadi inti.
2. Panaskan kukusan.
3. Uli tepung pulut bersama air dan pati pandan hingga menjadi doh yang lembut.
4. Bentuk doh lembut menjadi bulat dan isi inti ke dalamnya.
5. Sementara itu kacau santan bersama garam.
6. Letakkan dohyang telah diisi inti kedalam bekas dan tuangkan santan di sekelilingnya.
7. Setelah itu kukus hingga masak.
8. Biarkan sejuk
9. Sedia untuk dihidangkan.
9. Burger Malaysia

Berikut merupakan bahan yang diperlukan:
Untuk sambal :
– 2 sudu makan minyak masak
– 1 labu bawang besar
– 2 ulas bawang putih
– Sedikit belacan (bakar)
– 10 tangkai lada kering (rebus dan kisar halus)
– ½ cawan ikan bilis
– 2 sudu makan gula merah
– ½ cawan jus asam jawa
– 1 sudu makan gula pasir
– 1 sudu teh garam
Untuk doh:
– 250g tepung gandum
– 120ml susu/ air
– 2 sudu besar margerin
– 2 ½ sudu besar gula halus
– ½ sudu teh garam
– 2 sudu teh yis
– ½  1 kg minyak masak (untuk menggoreng )
– ½ biji timun ( dipotong nipis)
Cara membuatnya :
Untuk sambal:
1. Panaskan minyak dan masukkan ikan bilis, goreng hingga kekuning kuningan.
2. Masukkan bawang dan cili yang telah dikisar. Gaul rata dan biarkan menggelegak.
3. Masukkan gula merah, gula pasir dan garam.
4. Gaul rata dan biarkan menggelegak seketika.
5. Angkat dan ketepikan.
Untuk kuih:
1. Masukkan ke dalam mangkuk bahan 1 hingga 6.
2. Uli doh sehingga tak melekat. Buat bulat besar. Biarkan kembang 2 kali ganda.
3. Tumbuk tumbuk doh tadi dan bahagikan kepada 8 bahagian.
4. Buat bentuk bulat. Biarkan naik 2 kali ganda lagi.
5. Sementara itu panaskan minyak di dalam kuali.
6. Goreng doh dalam minyak yang sederhana panas sehingga kekuningan.
7. Angkat dan tos
8. Belah 2 doh yang (jangan sampai terputus).
9. Isikan dengan sambal bilis dan juga timun.
10. Sedia untuk dihidangkan
10. Kasturi

Bahan-Bahan yang diperlukan :
Untuk inti:
– 1 cawan kacang hijau (rendam selama 45 jam)
– Air secukupnya untuk merebuskan
– ½ cawan gula pasir (ikut suka manisnya)
– 3 sudu makan kelapa parut muda (putih saja)
– 3 sudu makan tepung gandum
Untuk kulit /salut:
– 1 cawan tepung beras
– 1 sudu makan tepung jagung
– 1 sudu teh kunyit serbuk
– ½ sudu teh kapur sirih
– Air secukupnya
– ½ sudu teh garam
– ½ 1 kg minyak masak (untuk menggoreng)
Cara untuk membuatnya :
Untuk inti:
1. Kacang hijau direbuskan sehingga pecah/lembut dan kering airnya. (Jangan sampai hangus)
2. Masukkan kelapa, gula dan tepung gandum. Gaul sebati dan sejukkan.
3. Ambil sedikit adunan dan bentukkan saperti bebola. Leperkan. Buat hingga habis.
Untuk kulit /salut:
1. Panaskan minyak di dalam kuali.
2. Masukkan kesemua bahan ke dalam mangkuk kecuali minyak masak dan Bancuh sebati.
3. Celup adunan kacang ke dalam bancuhan tepung kemudian goreng.
Sumber : Daily Makan


Jangan Sakat Anak Dengan Penipuan, Boleh ‘Rosak’ Minda!

“Eee tak comel lah awak ni. Jauh sikit…”
Itu merupakan ungkapan sering diucapkan oleh ibu bapa jika anak tidak mahu mandi. Walaupun kita menggangap sebagai usikan biasa tetapi kerana usikan itulah sebenarnya mampu melukakan hati anak sehingga menyebabkan anak hilang keyakinan diri dan malu akan dirinya.

Perkara ini sama seperti penerangan yang diberikan oleh Dr. Suriyakhatun di laman Facebook di mana beliau turut tidak setuju dengan tindakan ibu bapa yang sering sakat anak.
Baca juga: Perangai Ibu Bapa Mengumpat Anak Sendiri Ibarat ‘Makan Daging’ Mereka…

JANGAN SAKAT ANAK DENGAN PENIPUAN, BOLEH ROSAK MINDA

Yang komen tentang sakat anak semuanya wanita. Kebanyakkan tak setuju dengan perbuatan menyakat anak.Ada juga yang mengatakan kena lihat pada personaliti anak. Ada anak yang sensitif dan lurus. Anak begini tak boleh di sakat. Ada anak yang faham sakat itu gurauan dan suka dengan sakat yang merupakan interaksi anak dan ibu-bapa.
Bagi saya, jangan sakat dengan menipu anak. Jangan sakat anak yang ada masalah mental seperti autisma. Ada seorang ayah semasa anak nya sedang buang air besar sakat anak dengan mengatakan najis nya busuk dan mengelikan. Selepas itu, anak ini menahan berak dan terjadi sembelit sehingga najis keluar sendiri kerana terlalu banyak berkumpul.

Ada yang sakat anak dengan mengatakan dia anak angkat, pungut dari tempat sampah, ada yang sengaja kata pada anak dia tak sayang anak. Anak yang kecil cepat serap apa yang kita katakan dan walaupun kita nafikan kemudian, luka sudah terbentuk.
Pada Ahad lepas harijadi cucu sulung saya. Ibunya, anak sulung saya pakat dengan semua ahli keluarga untuk buat surprise birthday party untuknya dan pada siang nya tak ada seorang pun ucapkan selamat hari jadi kepadanya. Ini berlarutan hinga lepas Maghrib, barulah dia di kejutkan dengan hiasan dan ucapan happy birthday hadiah dan hidangan dengan ahli keluarga keliling.
CUCU HILANG KEYAKINAN KERANA DISAKAT

Terus cucu saya menangis. Hari ini saya tanya padanya. Adakah Ainayya rasa sebarang trauma sekarang. Adakah Ainayya rasa orang semua tak sayang kerana seorang pun ahli keluarga ucap Happy Birthday? Cucu saya ini amat di sayangi semua ahli keluarga dan pengalaman nya adalah semua orang sayang dia maka, sakat ini tidak menyebabkan trauma berpanjangan.
Saya dapat jangka cucu saya ini ada keyakinan dia disayangi dan dihargai. Bagi seorang remaja lain yang mungkin tak yakin dengan somongan dan kasih sayang ibu bapa, sakat begini mungkin melukakan mendalam.

Walaupun pada satu aspek kita tak boleh lindungi anak kita dari terluka mungkin dari cikgu, rakan sebaya atau orang lain, biarlah anak rasa ibu ayah serta ahli kelurkan nya adalah safehouse dia, tempat untuk dia rasa selesa dan penuh yakin dengan kasih sayang dan belaian serta sokongan.
Hanya satu ucapan tetapi ucapan inilah yang membentuk emosi dan personaliti ansknya itu hingga dewasa. Be careful of what you say. It may leave a lasting impression cause deep seated wounds.
Sumber: Facebook Dr Suriyakhatun


Jangan Salah Pilih Bumbung, Selidik Dulu Jenis & Faktornya Supaya Tak Menyesal!

Bumbung atau atap begitu penting dalam pembinaan sesebuah bangunan, ianya ibarat penutup dan pelengkap kepada sebuah binaan agar terlindung dari cuaca selain, memberi jaminan keselamatan. Selain itu, bumbung dicipta dari pelbagai material dan ciri-cirinya mengikut kesesuaian sesebuah tempat.
Terdapat pelbagai jenis bumbung dan anda perlukan mendapatkan nasihat dari tukang bertauliah sekiranya berhasrat untuk membina rumah. Jenis bumbung yang dipilih pula bergantung kepada pelbagai faktor seperti yang dikongsikan oleh Lee Wai Wan. Jangan tersalah pilih!

Baca juga: Cara Pantas Bersihkan Saluran Sinki Tersumbat & Kotor, Baru Tak Ada Bau!
GUNAKAN KHIDMAT PAKAR SEBELUM BUAT PEMILIHAN BUMBUNG
Gambar hiasan: WetshoreRoofing.

Siri 3: Jenis-jenis bumbung

Bumbung di dalam pasaran ada pelbagai jenis yang boleh dipilih mengikut kesesuaian, bajet serta kekukuhan bangunan itu menampung berat bumbung seperti di bawah.
Sebelum anda memilih setiap jenis bumbung yang disebut seperti gambar di bawah, anda perlu selidiki harga serta spesifikasi seperti ketebalan, ketahanan, berat, tahap pengurangan panas, kadar bunyi bising semasa hujan serta kecuraman rangka bumbung yang sesuai.
Tips lain yang amat penting adalah mencari tukang atau kontraktor yang memang bidangnya membina bumbung agar poket anda selamat, tidur dengan nyenyak serta kepala tidak pening di kemudian hari.
ANTARA 6 JENIS BUMBUNG-BUMBUNG UTAMA:
1. ATAP GENTING

Concrete Roof Tiles (Atap Genting Konkrit).

Clay Roof Tiles (Atap Genting Tanah Liat).

2. ATAP GAJAH

3. BUMBUNG CORRAGATED

Zink.

Fibre Cement (aka Asbestos).

Vinyl (PVC).

Cellulose Fibre + bitumen.

Polycarbonate Transparent (Atap cerah).

4. METAL DECK

Profile standard.

Profile step roofing.

Profile Clip-Lock.

Profile standard + OPP metalised film.

5. PU METAL DECK

PU PVC.

PU Metal.

PU Aluminium.

6. SHINGLES

Gambar: Sumber dari Google.
Sumber: Facebook Lee Wai Wan via Tukang Apa Hari Ini


Jangan Sampai ‘Overdose’, Pakar Kongsi Saiz Hidangan Betul Bila Makan Buah-Buahan Tempatan

Musim buah sudah pun tiba. Pelbagai buah-buahan tempatan dapat kita lihat dijual di pinggir-pinggir jalan dengan harga yang berpatutan. Boleh pening dibuatnya nak pilih buah yang mana satu kerana kalau ikut hati semua buah mahu dibeli.
Walau bagaimanapun, pengambilan buah haruslah juga dalam kadar yang disyorkan dan tidak melebihi dengan jumlah sajian diperlukan dalam sehari. Bukan buah elok makan banyak-banyak ke? Jom kita baca perkongsian daripada seorang pengguna Facebook yang telah mengulas tentang pengambilan buah-buahan.

Baca juga: Kenapa ‘Berangin’ Satu Badan Bila Makan Buah Cempedak?
MAKAN BUAH MENGIKUT SAIZ HIDANGAN YANG DITETAPKAN.

Pengambilan buah-buahan secara berlebihan akan menyebabkan demam, pening kepala dan sakit tekak. Justeru itu, setiap pengambilan buah harus dalam saiz berskala dan tidak berlebihan. Di sini kami akan kongsikan saiz hidang yang disyorkan oleh KKM untuk setiap buah-buahan tempatan. Jom tengok!

Tengok tu, hanya tiga ulas durian disyorkan sehari. Bukan tiga biji tau! Semoga bermanfaat dan boleh menghidari daripada sebarang penyakit.
Sumber: Rafsanjani Zainal Via Diet Suku-Suku Separuh


Jangan Sampai Terjerat! Rupanya Ini Modus Operandi ‘Suami Orang’, Hati-Hati!

Berhati-hati dengan kelakuan suami orang yang datang menceritakan keburukan isterinya kepada anda. Melalui perkongsian dari Dato’ Dr. Haji Mohd Fadzilah Kamsah, itu merupakan modus operandi yang sama dari mereka. Semua yang isterinya buat ada sahaja yang tak kena di matanya.
Anda sebagai orang luar, disarankan untuk tidak sesekali datang dekat, berasa kasihan dan terjerat. Nasihatkan lelaki sedemikian untuk pulang ke rumah. Minta perbaiki kekurangan isteri dengan kelebihan dirinya dan tutuplah aib rumah tangganya dari pengetahuan orang luar.

Baca juga: Ini Adalah 10 Benda Yang Tak Boleh Dibeli Dengan Wang – Dato’ Dr. Fadzilah Kamsah
JANGAN SAMPAI TERJERAT & RASA KASIHAN!

Modus operandi “suami orang” ni biasanya sama sahaja. Dia datang dalam keadaan menceritakan keburukan isterinya. Semua yang isterinya buat tak kena di matanya.

Dialognya sama sahaja iaitu:
“Kenapalah isteri i tak macam you ye.”
“Kalaulah dia boleh faham macamana you faham i. Kan bagus!”
“Kenapalah i tak kenal you lebih awal ea.”
Dan macam-macam lagi kata penyesalan darinya dan masa itu dia bukan main puji lagi kamu seolah-olah kamulah paling sempurna di matanya.
Waktu itu jika kamu hanyut dengan kemanisannya, maka kamu automatik jadi orang ketiga. Tetapi kalau kamu mempertahankan diri dan tak layan segala kata-katanya, kamu wanita hebat dan kuat.
KETIKA LELAKI CERITA KEBURUKAN ISTERI, SEBENARNYA DIDEDAH KELEMAHAN DIRI
Gambar hiasan: Google.
Para wanita sekalian,
Ketahuilah pada saat dia menceritakan keburukan dan kekurangan isterinya, dia sebenarnya sedang mendedahkan kelemahan diri sendiri.
Tanya padanya, bila kali terakhir dia buat isterinya gembira?

Bila kali terakhir dia menyantuni dan membantu isterinya menguruskan rumah?
Bila kali terakhir, dia menjadi imam di rumah?
Bila kali terakhir, dia mencium isterinya seusai solat berjemaah?

Jika dia boleh jawab dengan tepat dan jawapannya itu adalah, “baru-baru ini.” Maka suruh dia pulang ke rumah dan terus melayani isterinya dengan baik.
Namun jika dia belum buat semua itu. Pun kamu patut suruh dia pulang ke rumah untuk jalankan amanah serta tanggungjawabnya sebagai suami yang sebenar. Suruhlah dia menjaga isterinya baik-baik di rumah.
PERBAIKI KEKURANGAN ISTERI DENGAN KELEBIHAN YANG SUAMI MILIKI
Gambar hiasan: Google.
Pesan padanya untuk perbaiki kekurangan isteri dengan kelebihan yang dimilikinya dan tutuplah aib rumah tangganya dari pengetahuan orang luar.
Kamu dikira orang luar dan tak patut tahu apa yang berlaku dalam perkahwinanannya. Itu hal mutlak. Block saja suami orang tu. Jangan layan.
Sumber: Facebook Dato’ Dr. Haji Mohd Fadzilah Kamsah


Jangan Selalu ‘Suap’ Anak Dengan Gajet, Ini 6 Situasi Dimana Mereka Tak Pernah Bosan Bermain Sendiri!

Bila tak mahu anak sepahkan rumah saja, ‘suap’ anak dengan gajet. Apabila perkara sebegini sudah dipraktikkan dalam kehidupan seharian anak-anak, mereka pun akan terbiasalah dan leka dengan gajet. Sampai nak tidur pun masih beri gajet kepada anak-anak. Macam mana tu? Sebenarnya, anak-anak kecil ini tak akan pernah bosan pun dengan aktiviti mereka walaupun tidak diberikan gajet. Betul ke ni? Haa, apa kata anda baca penerangan di bawah ini.
giphy.com

TAKUT ANAK BOSAN
Masa makan bagi gadget, takut anak bosan.
 Masa menunggu ayah balik rumah, buka tv takut anak bosan.
 Masa memasak bagi gadget, takut anak bosan sorang-sorang.
 Masa nak pergi tandas bagi gadget, takut anak kacau dalam tandas.
 Masa tak tahu nak buat apa sebab tak ada aktiviti, buka tv takut anak bosan.
http://www.huffingtonpost.com/

Kenapa takut? Tak perlu takut pun anak bosan sebab perasaan bosan itu bagus. Bila bosan, komponen imaginasi dan kreativiti yang penting untuk perkembangan otak akan berkembang pesat dan laju umpama LRT. Jangan terkejut kalau saya kata otak anak bawah 3 tahun sangat-sangat laju, mereka sangat sibuk sebab dalam 1 masa dalam kepala ada 10 checklist yang perlu diselesainya. Mereka tak sempat bosan pun melainkan bila dah betul-betul penat. Kalau tak percaya cuba perhatikan tanda-tanda di bawah.

TANDA-TANDA ANAK TAK RASA BOSAN
1. Bila pegang 1 barang, nampak barang lain terus campak barang yang dipegang sebab tak sempat nak fikir letak barang baik-baik dibawah.
http://www.disney.com/
2. Bila dah excited nak pergi ke sesuatu tempat, tiba-tiba nampak mainan di lantai terus kutip lepas itu terlupa nak pergi tempat yang sepatutnya.
3. Pantang nampak benda tersusun, rasa rimas dan geram nak sepahkan. Selagi semua barang tersembunyi dan tak berada di depan mata selagi itu anak “stress”.
4. Selagi tak betul-betul sepah satu rumah selagi itu rasa tak puas. Sebab kepala anak “serabut” fikir ada apa di sebalik almari atau kabinet.
5. Kalau pergi shopping mall rasa macam baru keluar penjara bebas sebebas-bebasnya, nak lari sana sini tak tentu arah sebab terlalu banyak tempat nak disepahkan dan buat “inspection”.
http://www.minnemamaadventures.com/
6. Bila di kedai baju, semua baju nak sentuh macam makcik bedah. Bila dapat sentuh, rasa macam baru menang kereta.
Situasi anak ini sama sahaja macam orang dewasa, itu yang kadang-kadang bila terlalu sibuk makan pun terlupa. Betul tak?
Jadi, masa fasa ini mereka tak ada istilah BOSAN. Kita tak perlu arah buat apa-apa atau sediakan aktiviti pun mereka dah tahu apa yang nak dibuat melainkan memang tak ada benda nak dikejar atau memang dah biasa disuap dengan gadget setiap kali waktu lapang. Kesannya, anak dah mindset. Perasaan bosan —> Gadget/tv —> Tenang. Setiap kali kita happy, ada beberapa hormon yang dikeluarkan tapi yang paling popular adalah hormon dopamine, endorphins, oxytoxin dan serotonin. Bila kita selalu bagi gadget sebagai “ubat penenang” untuk anak, anak akan terkeliru dan belajar hanya gadget sahaja yang akan menenangkan mereka.
http://autodo.info/
Mak ayah perlu semat dalam kepala
Bermain adalah fitrah mereka. Bermain bukanlah suatu tanda masalah tingkah laku. Sebab bermain adalah PEKERJAAN mereka. Anak memang perlu bersepah untuk belajar sesuatu. Rumah bersepah itu normal untuk sesiapa yang ada anak bawah 3 tahun. Tadika atau taska yang bersepah itu normal, tadika atau taska yang kemas itu tak normal ya. Macam mana komponen imaginasi dan kreativiti nak develop dengan baik jika mereka tak sempat untuk bosan.
autodo.info
Bila sel sel otak baru nak berhubung, mak ayah dah sumbat penglihatan dan pendengaran anak dengan gadget atau tv. Bila otak baru nak meliar fikir benda yang nak dibuat dan direka, ataupun baru nak berangan jadi Ultraman mak ayah dah bagi mainan yang mereka perlu main sebab tak nak mereka bising main lawan sorang-sorang. Macam mana mereka nak menggabungkan rangsangan persekitaran dengan baik kalau dah terbiasa “disuap”.
Contohnya:
1. Anak baru nak ambil mangkuk dan sudu konon-konon meniru mak ayah masak di dapur tak jadi bila dah disuap dengan gadget awal-awal.
2. Anak baru nak ambil selimut konon-konon main pondok-pondok bawah selimut dah tak jadi bila mak ayah terus alihkan perhatian dengan tv.
http://www.scarymommy.com/
3. Anak baru nak panjat tangga sebab nak belajar dan kenal tinggi rendah, mak ayah dah angkat sambil alihkan perhatian mereka.
4. Anak baru nak cuba pakai pampers di kepala konon-konon pakai topi dah kena marah.
5. Anak baru nak buat bangunan guna cawan dah kena marah.
Di taska atau tadika juga sama. Pada pendapat saya, untuk anak bawah umur 3 tahun mereka PERLU ada free time dimana mereka boleh main sepuas-puasnya tanpa ada “structured play” untuk perkembangan otak yang sihat. Kalau ada “structured play” pun sekadar 30 minit – 1 jam sahaja sehari untuk tujuan skil sosial. Kalau anak terbiasa disuap, disuap dan disuap. Nampak macam baik dan bagus bila mendengar arahan atau mendengar kata. Tapi yang tak bagus bila yang salah pun di ikut tanpa fikir implikasi, orang kata A ikut, orang kata B pun ikut macam lalang tak ada fikir panjang ataupun membuat kajian tentang sesuatu benda. Itu yang banyak kes viral benda tak betul, sebab dah terbiasa “dengar-dengar”.
ww2.kqed.org
LETAKKAN DIRI KITA SEPERTI ANAK
Kalau nak jadi mak ayah yang baik, kita kena letakkan diri kita seperti anak. Baru kita faham betapa “struggle”nya anak dalam proses perkembangan diri. Macam proses nak berjalan, bangun jatuh, bangun jatuh, jatuh terhantuk meja pun anak tetap tak putus asa. Cuba lagi- dan cuba. Sama juga dengan perkembangan yang lain, tak perlu terlalu alihkan perhatian mereka selagi apa yang dilakukan tak memudaratkan. Tips saya:
http://www.huffingtonpost.com/
1. Anak berlakon jadi Ultraman, mak ayah juga perlu berlakon juga.
2. Anak buat tower guna cawan, mak ayah join sekali buat.
3. Anak pegang botol jadi mike, mak ayah join sekali menyanyi.
4. Anak main masak-masak guna bekas plastik di dapur, mak ayah join masak sekali.
http://kimwoolard.com/
Anak cakap sorang-sorang atau berlakon bukan sebab gila ya. Tapi ini dipanggil “Imaginary play”, salah satu tahap perkembangan bermain anak jadi tak perlu risau. InsyaAllah kalau ada masa, saya cuba kongsi tahap perkembangan bermain pula sebab nanti jadi panjang sangat.Di kesempatan ini saya ingin mengucapkan terima kasih pada semua follower saya yang banyak menyokong penulisan santai saya tentang isu parenting dari perspektif occupational therapy carakerja. Saya izinkan untuk share, like dan tag pasangan. Semoga semua anak-anak kita membesar dengan baik. Amin. Sekian, terima kasih, semoga bermanfaat.
Perkongsian ini adalah hasil penulisan dari Maryam Jamadi, Occupational Therapist di laman Facebooknya.
Sumber: Maryam Jamadi


Mulai tahun 2019 ini, tarikh 7 Jun telah diisytiharkan sebagai Hari Keselamatan Makanan Sedunia atau World Food Safety Day oleh Pertubuhan Bangsa-bangsa Bersatu (PBB) dengan tema “Food Safety, Everyone’s Business”.
Tujuannya jelas, iaitu bagi mempertingkatkan kesedaran keselamatan amakanan dalam melindungi kesihatan pengguna.

Sebenarnya, ada banyak perkara yang kita mungkin lakukan ketika mengurus makanan yang mengundang kepada bahaya atau pencemaran makanan. Malah, sesetengahnya dianggap ‘biasa’ tanpa menyedari ianya merupakan tabiat yang perlu diubah.
Salah satunya adalah tabiat menyimpan makanan dalam tin yang telah dibuka dalam peti sejuk. Mesti ramai yang selalu buat kan? Kadang-kadang kita simpan lebihan tuna, susu sejat, susu pekat, jagung, koktel buah, dan macam-macam lagilah.

Dalam hati tu fikir, “Alah, makanan dalam tin kan memang tahan lama. Apa salahnya simpan dalam peti sejuk kan? Tak payah susah-susah nak cari dan tukar bekas.”

Jangan macam tu ya. Ini 5 bahayanya menyimpan makanan dalam tin yang telah dibuka dalam peti sejuk.
5 Bahaya Simpan Makanan Dalam Tin Yang Telah Dibuka Dalam Peti Sejuk
1. Tindak Balas Tin Dengan Makanan
Kalau ada lebihan makanan dalam tin, seeloknya ia patut dipindahkan ke dalam bekas makanan kaca atau plastik sebelum disimpan dalam peti peti sejuk.
Jika disimpan dalam tin yang asal, kandungannya akan bertindak balas dengan logam tin tersebut apabila terdedah ke udara.

2. Menukar Bau Dan Rasa
Disebabkan tindak balas logam dengan kandungan di dalamnya tadi, proses ini menukar bau dan rasa makanan tersebut. Kalau perasan, ada rasa dan bau seolah-olah metalik padanya.
Tindakbalas ini biasanya lebih mudah berlaku pada jenis makanan dalam tin yang berasid, contohnya puri tomato atau jus buah-buahan.

3. Makanan Mudah Tercemar
Berbanding penggunaan bekas makanan yang kedap udara, penyimpanan makanan lebihan dalam tin yang telah dibuka adalah berisiko terhadap pencemaran makanan.
Dalam sebuah artikel, Dr Ronald McCoy, menjelaskan bahawa makanan dalam tin sebenarnya mudah rosak apabila ia telah dibuka.

4. Meningkatkan Risiko Keracunan Makanan
Cara penyimpanan yang salah boleh memberi ruang kepada pertumbuhan spora, lalu menyebabkan keracunan makanan.
Menurut sumber, walaupun jarang berlaku, kes botulisme juga boleh berpunca daripada makanan dalam tin yang tidak disimpan dengan betul.

5. Tetap Rosak Walau Disejuk Beku
Menurut MyHealth pula, tindakan membekukan makanan dalam tin kerana mahu menyimpannya lebih lama juga tak seharusnya menjadi amalan.
Kenapa? Ini kerana, pada tahap beku kandungan dalam tin itu akan mengembang dan keadaan ini akan merosakkan tin tersebut dan menyebabkan ia tumpah.

Jangan Lupa ‘Transfer’ Lepas Buka Tau
Jadi, jangan lupa transfer makanan dalam tin ke dalam bekas lain bila dah buka ya. Paling malas pun, tukarlah penutupnya kepada penutup plastik.
Ingat, makanan dalam tin seharusnya dihabiskan secepat mungkin sebaik saja ianya dibuka. Jika perlu, pindahkan ke bahagian sejuk beku dengan menggunakan bekas yang bertutup selepas 3 hari. Makanan lebihan tidak seharusnya disimpan melebihi 3 hari kerana kandungan nutrisinya boleh terjejas, terutamanya apabila peti sejuk anda terlalu padat dan mengandungi pelbagai jenis makanan.
Dah tahu ni, sama-samalah kita cuba elakkan tabiat ini demi kesihatan diri dan keluarga.
Jom amalkan cara penyimpanan yang betul!

*Sumber: Science Notes, MyHealth


Jangan Soal 10 Perkara Ini Dekat Wanita Hamil Kalau Tak Nak Kena ‘Sound’!

” Ehhh, mengandung lagi ke? Kerapnya mengandung!”
Sudah menjadi lumrah manusia, apa yang kita buat semua tak kena. Termasuklah hal mengandung. Bila kita mengandung, macam-macam perkara nak disoalkan sehingga ke hal privasi pun tetap nak dipersoalkan. Wanita yang sedang hamil ni sangat sensitif orangnya, jadi tak salah kan kalau anda jaga perasaan mereka? Jangan nak tanya macam-macam sangat.

www.lovepanky.com
10 PERKARA YANG ANDA JANGAN SOAL KEPADA WANITA HAMIL
1. “Eh, kecilnya perut awak”
www.pinterest.com

Memang setiap perut ibu yang mengandung mempunyai ciri-ciri yang berbeza. Ada yang perutnya kecil dan ada yang perutnya besar. Bila ada antara anda yang mempunyai perut kandungan yang kecil, mulalah orang bercakap. Mungkin boleh diambil sebagai pujian pada permulaannya, tapi bila ada orang cakap perut kandungan kecil ni disebabkan masalah kesihatan, mulalah kita geram kan? Oleh itu, biarlah apa orang nak cakap,yang penting kita sihat.

2. “Eh, besarnya perut awak”
www.yourchineseastrology.com
“Ish besarnya perut! Mesti anak dalam kandungan tu besar”. Pernah tak anda berada dalam situasi macam ni? Penat nak menjawab bila orang asyik pertikai saiz perut kandungan kita ni. Yang pentingnya, kandungan dalam perut tu sihat dan proses bersalin dapat dilakukan seperti sediakala kan?
3. “Boleh tak nak pegang perut awak?”
http://www.webmd.com/
Takkan pula nak cakap tak boleh. Kadang-kadang, pertanyaan nak pegang perut tu seolah-olah kita yang mengandung ini aneh. Jadi, buat anda yang suka nak minta pegang perut orang mengandung tu, selepas ni tak payah tanya dah okay.
4. Suka membandingkan pengalaman
http://www.quickanddirtytips.com/
Haa, ini yang kadang-kadang orang tak suka. Anda perlu sedar bahawa setiap ibu yang mengandung itu mempunyai pengalamannya yang tersendiri. Tak salah kalau nak berkongsi pendapat atau pengalaman, tetapi janganlah pula membandingkan pengalaman anda dengan orang lain. Masing-masing ada caranya yang tersediri.
5. Tak boleh makan itu, tak boleh makan ini
www.verywell.com
Tahukah anda bahawa wanita hamil ini sangat sensitif orangnya? Kalau anda datang melawat wanita hamil dan macam-macam pantang larang anda hujahkan, rasanya boleh dapat ‘serangan balas’ kot. Mereka tahu apa yang mereka boleh makan atau tidak. Kalau semasa anda mengandung dahulu tak boleh makan buah durian, tidak semestinya orang lain pun tak boleh makan.
6. “Nanti lepas bersalin, tak nak berhenti kerja ke?”
http://www.sheknows.com/
Kalau tak kerja pun kenapa? Haish, zaman dah maju pun masih ada pertanyaan sebegini. Masih ada lagi dalam kalangan masyarakat kita yang tak boleh senang duduk kalau tak sibuk hal orang sampai ke hal masa hadapan pun nak tanya. Kalau kerja ke tak kerja ke, masih lagi boleh jaga anak tau. Bukannya nak biarkan anak terbiar macam itu saja.
7. ” Ada anak nanti tak tidur malam la”
www.whattoexpect.com
Ini sejenis yang suka menakut-nakutkan orang. Mungkin kita akan jawab ” Yeke? Kenapa tak tidur pula?”, dan lepas tu macam-macam hujah la yang keluar dan salah satunya adalah sebab anda terpaksa melayan kerenah anak sampai ke pagi.  Tak mengapa, kalau anda tak mahu berjaga sampai lewat malam untuk jaga anak, tak perlu la nak cakap macam ini dekat orang lain kan?
8. ” Ingatkan tak mahu anak, tapi mengandung juga..”
http://www.goodtoknow.co.uk/
Kalau anda sedang berada dalam kelompok orang yang suka bergosip, mungkin anda akan dapat sindiran macam ini banyak kali. Terutama sekali pada wanita yang lambat atau susah untuk hamil. Orang akan beranggapan bahawa selama ini, anda tidak mahukan anak, padahal sebaliknya. Biarkan mereka, meraka tak tahu kesusahan yang anda alami untuk mendapatkan anak.
9. ” Muda-muda dah mengandung”
www.mnn.com
Rezeki semua itu ditangan Tuhan, jadi tak kira muda atau tua pun kalau dah dikurniakan rezeki untuk mengandung, apa salahnya. Bila muda-muda dah ada anak, nanti anak dah besar tu si ibu masih nampak muda lagi kan?
10. ” Aik? Mengandung lagi?”
http://www.shape.com.sg/
Kadang-kadang, anda mungkin akan alami situasi begini kerana ada dalam kalangan orang sekeliling yang cemburukan anda. Bukan semua wanita mendapat kurniaan untuk mengandung dengan mudah tau. Jadi, kalau orang asyik cakap kenapa anda mengandung lagi atau kenapa mengandung kerap sangat, cakap saja yang itu semua rezeki.
*Jangan asyik nak tanya banyak soalan lagi tau!
giphy.com


Jangan Suka-Suka Minta Bersalin C-Zer, Para Ibu Perlu Tahu Risiko ‘Cesarean Delivery’

Bagi ibu mengandung diluar sana, momen yang paling ditunggu-tunggu mereka adalah momen melahirkan. Ini kerana bukan sahaja mereka dapat melahirkan zuriat sendiri yang dikandungnya selama 9 bulan, malah ibu ibu ini juga dikurniakan mukjizat dari Allah SWT yang tidak terhingga.
Bila tiba saat melahirkan, bagi sesetengah orang mereka berpeluang melahirkan anak secara normal dan tidak memerlukan pembedahan (cesarean) dan ada juga yang melalu waktu genting apabila perlu melalui kaedah cesarean. Kaedah cesarean bukan lah satu kaedah yang boleh digunakan mengikut kemahuan sendiri, ianya sama ada ibu itu tidak mampu melahirkan secara normal atau mereka mengalami kompilasi. Tetapi ada juga sesetengah yang dengan sendirinya meminta untuk menggunakan kaedah cesarean. Women’s Health & Pregnancy Advocater, Dr Muhammad Izzat menggunakan laman Facebooknya berkongsi tentang risiko dan kompilasi menggunakan kaedah cesarean khas buat ibu yang sedang menunggu hari diluar sana.

Cesarean Digunakan Apabila Ada Sebab Tertentu

“Saya tak tahan dah sakit nak bersalin ni doktor. Operate je lah! Senang, abes cerita!”

“Kenapa Dr sanggup tengok wife saya menanggung derita? Operate je lah Dr! Jangan buang masa !”

Apabila kita berada dalam kesakitan melampau, terkadang kita hilang pertimbangan dan meminta untuk diperlakukan apa sahaja tanpa memikir baik buruk sesuatu keputusan itu. Walau bagaimanapun jika terdapat indikasi pembedahan caeserean perlu dilakukan, kami tanpa berlengah lagi akan memastikan ianya dilakukan dengan sepantas kilat untuk menyelamatkan nyawa ibu dan bayi dalam kandungan.
Yang menjadi perhatian saya adalah ibu-ibu yang meminta agar dilakukan pembedahan caeserean ke atasnya tanpa sebab musabab yang difikirkan perlu secara perubatannya. Pembedahan caeserean bukannya benda main-main, silap haribulan segala macam komplikasi boleh timbul. Maka, kedua-dua pesakit dan suami perlu ambil tahu mengenai risiko yang bakal mereka hadapi.
Perlu Tahu Risiko Cesarean

Ibubapa diluar sana juga perlu tahu risiko risiko yang akan terjadi jika anda menggunakan kaedah caeserean. Ianya bukan kaedah yang senang dan mudah untuk diguna. Antara risiko risikonya ialah :
Kesakitan
Selepas pembedahan anda bukannya boleh berjalan segera seperti sediakala. Ada kalanya memerlukan bantuan untuk bergerak berhari-hari lamanya. Anda akan rasa sakit pada bahagian luka pembedahan dan rasa tidak selesa pada bahagian perut selama beberapa minggu selepas pembedahan. Anda akan diberi ubat tahan sakit untuk menangani kesakitan ini, tetapi ia masih akan mengganggu aktiviti seharian anda untuk beberapa ketika.
Jangkitan kuman

Sebelum dibedah, anda akan diberi satu dos antibiotik untuk mengurangkan risiko mendapat jangkitan kuman. Walau bagaimanapun, kira-kira 8 % daripada wanita yang menjalani caesarean masih mendapat jangkitan selepas pembedahan. Terdapat tiga jenis jangkitan utama yang perlu diberi perhatian:
1) Jangkitan pada bahagian luka pembedahan – Tanda-tanda jangkitan pada luka termasuk kemerahan, berair, atau kesakitan yang semakin teruk pada bahagian tersebut. Ada kala ianya mengeluarkan nanah.
2) Jangkitan pada rahim. Ini dipanggil endometritis. Masalah ini lebih berkemungkinan berlaku jika air ketuban anda pecah lama sebelum anda mula rasa sakit bersalin. Tanda-tanda jangkitan ini termasuk pendarahan yang teruk dan darah nifas berbau busuk dan juga demam ketika berpantang.
3) Jangkitan salur kencing. Semasa pembedahan, sejenis tiub kencing akan dimasukkan ke dalam salur kencing untuk mengosongkan pundi kencing anda. Jangkitan boleh berlaku melaluinya.
Darah beku
Mana-mana pembedahan meningkatkan risiko anda mengalami darah beku. Ini boleh jadi serius, bergantung kepada di mana pembekuan itu berlaku. Jika pembekuan berlaku dalam paru-paru, ia boleh menyebabkan kematian. Tanda-tanda masalah ini termasuk:
– batuk
– sesak nafas
– kesakitan atau bengkak pada bahagian betis
– sakit dada
Doktor mungkin akan memberi anda ubat untuk mencairkan darah dan sejenis stokin khas untuk memastikan peredaran darah menjadi lancar pada kaki anda. Anda juga digalakkan supaya berdiri dan berjalan-jalan secepat mungkin selepas pembedahan caesarean. Ini akan membantu peredaran darah dan mengurangkan risiko pembentukan darah beku.
Perlekatan organ dalaman

Seperti juga pembedahan lain pada bahagian perut atau pelvis, caesarean berisiko menyebabkan lekatan (adhesion) semasa proses penyembuhan. Perlekatan yang saya maksudkan ialah kelompok tisu parut yang boleh menyebabkan organ-organ pada abdomen anda melekat sesama sendiri atau pada bahagian dalam dinding perut. Kira-kira separuh daripada wanita yang menjalani caesarean mengalami perlekatan ini dan jumlah ini meningkat kepada 83 % selepas tiga kali pembedahan caesarean. Kadang kala perlekatan boleh menyebabkan kesakitan (adhesion colic) kerana ia mengehadkan pergerakan organ-organ dalaman.
Pembiusan
Kebanyakan pembedahan caesarean dilakukan tanpa pembiusan penuh (general anaesthetia), yang membuatkan anda tidur. Sebaliknya, anda akan diberi spinal atau epidural yang akan menyebabkan bahagian perut dan kaki berasa kebas supaya pembedahan boleh dilakukan. Epidural/spinal lebih selamat bagi anda dan bayi berbanding pembiusan am. Walau bagaimanapun, apa-apa jenis pembiusan melibatkan sedikit risiko.
Juga Terdapat Kompilasi Lain

Apakah komplikasi lain ?
Komplikasi yang serius sangat jarang berlaku, iaitu kurang daripada 1 %. Komplikasi serius yang dimaksudkan ialah :
Kecederaan kepada pundi kencing, tiub yang menyambungkan buah pinggang dengan pundi kencing ( ureter ), atau kepada usus. Doktor mungkin perlu menjalankan pembedahan membuang rahim (hysterectomy) sebagai langkah menyelamatkan nyawa jika berlaku tumpah darah yang serius yang boleh mengancam nyawa ibu.  Anda mungkin perlu menjalani pembedahan caeserean pada masa akan datang. Perkara ini akan dibincangkan semula dalam kehamilan berikutnya. Ada juga bayi yang terluka sedikit akibat terkena pisau bedah. 2% bayi mengalami luka kecil semasa pembedahan caeserean.

Akhir kata, Buat keputusan yang sewajarnya, jangan membabi buta. Jangan ambil bulat-bulat ‘cakap-cakap’ orang. Banyakkan bertanya pada mereka yang berilmu dan bertauliah. Kalau perlu C-section, lama dah kami buat, tkpayah tunggu pesakit meminta-minta. Kalau selamat untuk bersalin secara normal setelah dinilai dan dipikirkan sesuai untuk ibu, kenapa nak meletakkan diri untuk hadap risiko-risiko pembedahan dengan ‘memaksa’ Dr membuat pilihan yg tak wajar ?
Bukan hobi tau potong orang sesuka hati, tanpa sebab yg munasabah. Potong orang ni bukan mcm potong sayur – even potong sayur pun tetap ada kemungkinan tangan terluka kan? Apetah lagi nak potong orang kan ?
Sumber : Dr Muhammad Izzat


Jangan Suka Takutkan Anak-Anak, Kesannya Sampai Dewasa!

“Pergilah belakang rumah, nanti hantu rambut panjang ambil dia…”
Mesti anda pernah dengar ayat-ayat sebegini semasa kecil bukan? Memang tujuannya mungkin berniat baik untuk mengelakkan anak-anak kecil keluar rumah pada waktu malam, namun rupanya kesan ini akan berlanjutan sehingga dewasa! Perasaan takut tersebut akan terus dirasai walaupun kita sudah dewasa dan boleh menganggu fikiran.

Jadi, ini sebab mak ayah jangan suka takutkan anak-anak semasa kecil.
Baca juga: 4 Perbuatan Mak Ayah Boleh Rosakkan Anak Tanpa Sedar!

JANGAN SUKA TAKUTKAN ANAK-ANAK

“Pegilah situ. Nanti momok ambik!”
Memang mudah disiplinkan anak dengan takut-takutkan mereka ni. Kelakar pun ada. Tapi ketahuilah, kesan jangka masa panjangnya lebih buruk. Kita mungkin fikir, sepanjang anak dewasa, ketakutan tu akan hilang. Hakikatnya, ia ibarat highway yang kita dah bina pada otak anak.
Yang tak bestnya, tanpa kita sedar, highway yang dibina itu menghubungkan cabang jalan yang banyak. Contohnya, bila kita takutkan anak dengan hantu. Ketakutan tersebut boleh pergi ke beberapa cabang :
– takut gelap
– takut orang berwajah luar biasa
– takut perempuan yang berambut panjang
– takut bila tengok kotoran pada dinding yang ada bentuk macam ‘hantu’
MEMORI KETAKUTAN AKAN TERBAWA SAMPAI ANAK BESAR

Apa yang menyedihkan, ia takkan hilang begitu sahaja. Memori ketakutan tersebut akan terbawa sampai ke anak besar. Dan ia akan menjadi punca mudahnya anak-anak trigger fobia dan anxiery apabila dewasa. Kesan yang sama juga berlaku bila kita biasakan anak tengok cerita seram dan ganas.
Seorang psikologis dalam rancangan dokumentari di Netflix (Brain Explained) ada berkongsi. Waktu kecilnya, dia terjebak tonton cerita Jaws. Memori trauma yang dia dapat dalam filem tu, menyebabkan dia diserang panik setiap kali berada dalam air, terutamanya laut.
Baru-baru ni juga ada seorang ibu yang berkongsi dengan saya. Seorang anaknya yang baru berusia 3 tahun menangis sambil menggigil bila masuk ke stesen minyak. Disebabkan terlalu takut dengan inflatable maskot yang melambai-lambai depan stesen minyak.
Rupanya si kakak selalu menakutkan adik dengan patung dalam siri cerita Squid Game. Kelakar bila bayangkan. Benda macam tu pun boleh takut. Tapi tidak bagi yang menanggung ketakutan. Saya sendiri pernah melalui episod panik nak buka ensiklopedia.

Nafas jadi laju dan dada berdebar-debar bila nak buka buku gambar dinosaur, gambar hutan, dan sebagainya. Padahal saya dah masuk sekolah menengah waktu tu. Pelik bagi orang lain. Tapi itulah cara otak saya proses benda yang pernah ditakut-takutkan pada saya masa kecil.
Jadi ibu ayah mithali sekalian. Mohon elakkan sakat dan takutkan anak-anak. Walaupun pada kita, senang nak disiplinkan anak. Dan lucu tengok mereka menangis. Sedangkan, kesan jangka masa panjangnya sangat tidak sihat dari segi emosi dan psikologi anak. Kesian tau. Bila ia terbawa sampai anak besar.
Sumber: Wawa Shauqi


Jangan ‘Swing’ Tangan Anak Seperti Ini, Risiko Anak Cedera Dapat ‘Nursemaid Elbow’

Biasa juga kita melihat ibu bapa yang gemar menghayun atau ‘swing’ tangan anak ketika main bersama. Melalui perkongsian ilmu perubatan dari Doktor Samhan di laman Twitternya, perbuatan ini boleh menyebabkan anak tercedera di otot ligamen atau tulang pada siku yang boleh berlaku apabila tangan anak tertarik dengan kuat.
Ia dinamakan sebagai Nursemaid Elbow atau bahasa ringkasnya ‘lengan tertarik’ atau ‘pulled elbow’. Mari ikuti pencerahan beliau di bawah.

Baca juga: Ini 9 Senarai Makanan Untuk Bantu Anak Capai Ketinggian Optimum
JANGAN ‘SWING’ TANGAN ANAK SEPERTI INI!

“Doktor,tangan anak saya tak boleh bengkok. Dia mengadu sakit.”

“Apa yang dah jadi?”
“Masa main tadi, saya cuma pegang tangan dia dan hayun sambil berpusing.”
Ini Nursemaid Elbow!
APAKAH NURSEMAID ELBOW?
‘Nursemaid elbow’ atau dipanggil radial head subluxation adalah sejenis kecederaan otot ligamen atau tulang pada siku yang boleh berlaku apabila tangan anak tertarik dengan kuat.
Ia digelar nursemaid elbow kerana dipercayai ada suatu masa dahulu nursemaid (nanny) dikatakan sering menyebabkan kecederaan ini ketika menjaga kanak-kanak.
Dalam bahasa ringkasnya, ia juga digelar ‘lengan tertarik’ atau ‘pulled elbow’.

BAGAIMANA BOLEH BERLAKU?
Tulang dan ligamen kanak-kanak masih lembut dan dalam proses perkembangan. Kecederaan ini boleh berlaku apabila berlakunya tarikan yang kuat pada siku.
Kanak-kanak berusia 1-4 tahun adalah yang paling kerap mendapat kecederaan ini.Pada usia 5 tahun, selalunya ligamen pada siku kanak-kanak akan menjadi lebih kuat dan mereka kurang berisiko mendapat nursemaid elbow ini.

SIMPTOM
Dari segi luaran, ia mungkin sukar dilihat kerana kecederaan ini biasanya tidak menyebabkan bengkak atau kelainan (disfigurement) pada sendi.
Simptom yang paling biasa berlaku apabila kanak-kanak mengalami lengan tertarik ini adalah rasa sakit. Mereka juga sukar menggerakkan lengan dan tangan kerana akan menyebabkan rasa lebih sakit.
CARA MENGELAKKANNYA
Antara perbuatan yang perlu dielakkan oleh ibu ayah adalah:

Menghayun tangan anak ketika bermain.
Mengangkat anak dari tempat duduk/baring dengan menarik lengan/tangannya.
Menarik tangan anak dengan kuat ketika berjalan dengannya.

Seeloknya, angkat / dukung anak dengan selamat dengan memegang bahagian badan atau bawah ketiaknya.
DIAGNOSIS DAN RAWATAN
Sekiranya anak anda mengadu sakit pada lengan atau siku atau menggerakkannya dalam keadaan yang luarbiasa, bawalah anak berjumpa doktor. Pemeriksaan x-ray biasanya tidak diperlukan, tapi boleh dilakukan untuk mengesan masalah yang lebih serius seperti retak atau patah.
Doktor akan merawatnya melalui proses reduction, di mana tulang dan ligamen akan digerakkan dengan lembut kembali ke tempatnya.  Proses ini biasanya akan mengambil beberapa saat saja. Dalam tempoh 5-10 minit, anak dah boleh gerakkan tangan macam biasa.
Tapi ada juga kes-kes tertentu yang memerlukan lebih masa dan rawatan untuk sembuh.
Dr Ahmad Samhan, sentiasa berwaspada.
Sumber: Twitter Doktor Samhan


Jangan Takut, Ini 8 ‘NO’ Yang Anda Boleh Katakan Kepada Anak Supaya Mereka Lebih Kental!

Siapa yang tak pernah ‘lemah’ dengan anak-anak. Kalau anak minta permainan atau barang yang mereka inginkan, mesti kita tak akan berkata ‘no’ kepada anak. Mana tidaknya, takut anak merajuk dan menangis nanti susah pula. Tetapi, tahukah anda bahawa perlakuan untuk terlalu memanjakan anak adalah tidak digalakkan. Kalau selalu dimanjakan, makin besar kepala pula anak nanti dan akan meleret sampai mereka dewasa. Jadi, jangan takut untuk berkata ‘NO’ kepada anak-anak kerana anda tahu apa yang betul dan apa yang salah.
giphy.com

JANGAN TAKUT UNTUK BERKATA ‘NO’ KEPADA ANAK
Tidak semua NO itu adalah negatif dan membantutkan perkembangan kreativiti anak. Banyak NO yang membantu perkembangan sosial, emosi dan moral anak-anak.
8 ‘NO’ YANG BOLEH DIKATAKAN
1) Ada NO yang mengajar anak tentang erti bahaya
www.shutterstock.com

Bahaya berlaku dalam sekelip mata. Kadang-kadang kemalangan berlaku tanpa sempat pun kita mengelipkan mata. Anak juga perlu diajar untuk berfikir tentang bahaya tindakannya kepada orang sekeliling juga.

2) Ada NO yang mengajar anak tentang empati
www.theodysseyonline.com
Ia mengajar anak bahawa orang lain juga mempunyai perasaan, hak dan keperluan mereka. Orang lain itu termasuklah kita sebagai ibubapa yang perlukan masa untuk diri sendiri juga. NO dalam konteks ini bermakna kita mesti menghormati hak dan keperluan orang lain.
3) Ada NO yang mengingatkan anak tentang erti ‘cukup’

Terlalu bermewah-mewah dengan kuantiti yang tidak perlu akan memudaratkan anak kerana dia tidak akan pernah merasa cukup dengan apa sahaja. Tidak faham erti cukup hanya menambahkan tekanan dalam jiwa seorang individu.
4) Ada NO yang mengajar anak tentang hak milik
http://www.istockphoto.com/
Anak perlu tahu bahawa dia tidak boleh mengambil sesuatu yang bukan haknya dengan sewenang-wenangnya. Dia perlu tahu bahawa dia juga perlu mempertahankan apa yang menjadi miliknya melainkan diberi dan diambil dengan keizinan.
5) Ada NO yang memberi peluang kepada anak menjadi lebih kreatif
http://www.chicagoparent.com/
Jika anak tidak selalu mendapat sesuatu permainan yang diingininya, anak boleh menjadi lebih kreatif dengan mencipta permainan sendiri dengan bahan-bahan yang ada.
Rujuk: Artikel
6) Ada NO yang mendidik anak untuk menghargai masa dan menetapkan prioriti
http://www.goodhousekeeping.com/
Ada kalanya anak terlampau asyik dengan sesuatu sehingga mengambil ruang masa untuk rutin penting yang lain.
7) Ada NO yang mengajar anak erti berdikari
http://www.ravishly.com/
Walaupun sebagai ibubapa kita mempunyai wang ringgit, kepintaran dan tenaga untuk melakukan semuanya untuk anak-anak, anak juga perlukan ruang untuk menjalankan tanggungjawabnya tanpa pertolongan daripada kita sentiasa (atau pertolongan pembantu rumah). Beri anak ruang otonomi untuk membina skil-skil penting dalam hidup.
8) Ada NO yang melahirkan seorang individu yang tegas, asertif dan berprinsip
http://www.independent.co.uk/
Anak belajar daripada kita. Jika NO kita kepada anak adalah konsisten dan menunjukkan ketegasan, anak juga akan belajar untuk menjadi seorang yang tegas terutamanya terhadap pengaruh-pengaruh yang negatif atau orang yang mengambil kesempatan ke atasnya suatu hari nanti.
Walaupun NO itu bunyinya negatif dan kita seharusnya mengelakkan perkataan-perkataan yang negatif kepada anak-anak, NO boleh membawa kepada nilai-nilai yang positif.
http://medicineinfo.net/
Apa yang paling penting adalah corak komunikasi kita dengan anak-anak. Jika kita sentiasa meluangkan masa untuk bersembang, menerang dan mendengar, insya Allah anak faham bahawa NO kita adalah NO yang positif.
Galakkan juga anak berfikir kaedah atau tindakan alternatif yang lebih baik.
Artikel ini adalah hasil perkongsian dari Puan Noor Afidah Abu Bakar, Certified Positive Parenting Educator (Parent Practice UK) di laman Facebooknya.
Sumber: Parent Connect


“Jangan Takut Sekiranya Terserempak Dengan Kami Kerana Kami Bukan Orang Pelik” – Iskandar

BAGI individu normal, melihat orang kelainan upaya (OKU) melakukan rutin harian biasa seperti bekerja atau berkomunikasi saja pun mungkin sudah nampak sukar.
Namun, bagi golongan itu sendiri, kekurangan pada diri mereka langsung tidak membebankan sebaliknya menjadi titik tolak untuk mereka terus bangkit mencipta kejayaan.

Tidak lokek berkongsi mengenai kisah hidupnya membesar sebagai OKU pekak, Iskandar Mohamad Sazali, 21, berkata, dia sebenarnya dilahirkan normal seperti bayi biasa.
Bagaimanapun, ketika berusia sembilan bulan, doktor mengesahkannya pekak.

Cabaran ketika bersekolah
Ditanya mengenai cabaran sewaktu di bangku persekolahan, Iskandar berkata, ketika darjah satu dia bersekolah di sebuah sekolah integrasi yang mempunyai pelajar bercampur.
“Hanya saya seorang saja pelajar OKU. Segalanya sukar kerana semua pelajar lain boleh bercakap sehingga apabila diminta untuk memperkenalkan diri pun saya tak faham,” katanya.
Keadaan itu menyebabkan Iskandar tidak seronok untuk meneruskan sesi persekolahan.
Guru yang mengajar di kelasnya juga tidak dapat memberi tumpuan penuh kepada pelajar istimewa seperti Iskandar disebabkan faktor kekangan masa.
“Ayah kemudiannya menghantar saya ke rumah saudara untuk belajar membaca,” katanya.
Perlu kuat, berani
Mengakui ayahnya yang juga Presiden Persatuan Orang Pekak Malaysia sebagai inspirasi, Iskandar berkata, dia mengimpikan untuk menjadi hebat seperti ayah.
“Ayah pernah menghantar saya menyertai program World of The Deaf Youth Section di Australia. Ia adalah program perkhemahan yang mengumpul semua remaja pekak serata dunia,” katanya.
Di situ, Iskandar terkejut melihat semua peserta OKU pekak bersikap lebih terbuka serta mampu menggunakan bahasa isyarat dengan begitu lancar dan yakin.
“Sekembalinya di Malaysia, saya berkongsi dengan rakan-rakan supaya jangan malu dan tidak boleh pasif sebaliknya perlu aktif, kuat dan berani,” katanya.
Peranan MFD
Kini, Iskandar aktif membabitkan diri bersama Persekutuan Orang Pekak Malaysia/Malaysia Federation of the Deaf (MFD) bagi membantu komuniti pekak di Malaysia.
MFD giat melaksanakan advokasi dalam usaha memberi kesedaran kepada masyarakat mengenai tanggungjawab mereka dalam komuniti OKU.
Ini termasuk mencari penyelesaian untuk mengaplikasikan teknologi bagi kemudahan komuniti pekak serta melaksanakan program Pendidikan Awal Kanak-Kanak bagi membantu kanak-kanak OKU menguasai kemahiran asas dan bahasa isyarat.
“Harapan saya kepada masyarakat di luar sana, belajarlah bahasa isyarat. Jangan takut sekiranya terserempak dengan kami kerana kami bukan orang pelik.
“Kami juga sebahagian daripada masyarakat dan jangan pernah menganggap kami lain daripada yang lain.
“Dengan adanya persefahaman dalam komunikasi, perhubungan kami dengan masyarakat sekeliling tidak lagi terbatas,” katanya.
Santuni komuniti OKU pekak bersama CSR
Ramadan ini, syarikat Central Sugars Refinery Sdn Bhd (CSR) menyantuni komuniti OKU pekak menerusi program tanggungjawab sosial korporat OhKasih bersama MFD.
Rakyat Malaysia dijemput untuk menyalurkan sumbangan ikhlas kepada MFD menerusi akaun bank di bawah:
Nama Bank: United Oversea Bank (Malaysia) Bhd
Nama Akaun: Persekutuan Orang Pekak Malaysia
Nombor Akaun: 1673 02 4047
Swift Code: UOVBMYKL
Lebih menarik, CSR juga akan menggandakan nilai sumbangan jika anda memasukkan kod “CSR” pada bahagian ‘Recipient Reference’ sewaktu melakukan transaksi sumbangan.
Tonton perkongsian Iskandar menerusi video OhKasih. Sesi temubual dalam video ini dikendalikan sepenuhnya dalam bahasa isyarat.


“Jangan Terlalu Gagah Drive”- Ibu Ini Kongsi Pengalaman Kandungan Kecil Ketika Pertama Kali Hamil

Orang cakap bila mengandung ni akan dilayan seperti permaisuri, betul ke? Namun, untuk situasi zaman sekarang ramai ibu mengandung yang masih bekerja untuk mencari rezeki. Mungkin pengalaman agak berbeza bagi sesetengah ibu yang pertama kali mengandung namun berdasarkan perkongsian ibu ini,beliau mengalami pengalaman yang berbeza ketika mengandungkan anak pertama kerana terlampau aktif! Bahaya sangat ke?
Pengajaran untuk mak-mak mengandung, especially first time pregnant.
1. Jangan terlalu gagah drive. Tak kira manual atau auto.

2. Jangan rajin sangat kemas rumah kalau tak larat . Biarkan je rumah macam tongkang pecah.
3. Tak payah masak. Suruh je laki hang masak dan tapau.

4. Bakal-bakal bapak jangan sedap-sedap je rasa bini kau tu strong . Walaupun dulu bini kau budak sukan.

www.npr.org
PENGALAMAN YANG CUKUP TERKESAN…
Pengalaman yang cukup terkesan. Satu masa dulu boleh kata akak agak aktif. Lepas kahwin pernah gugur sekali sebab berlari turun tangga tingkat 4. Gagah kan! Padan muka. Lepas 6 bulan, alhamdulillah. Pregnant lagi. Excited. Turun tangga naik tangga slow. Haruuuu . Setengah jam kalau nak turun @naik.
Time ni part time study pjj kat UTHM. Gagah jugak! Hujung minggu drive ulang alik pergi kelas Kulai -Batu Pahat. Drive sendiri hokeyyy. Masa ni pregnent dalam 11 weeks. Hakak rasa hakak gagah. Tapi tak . Hakak bleeding masa kat kelas. Suami nak tak nak kena la datang amik bini dia kannn.
www.videoblocks.com
Esoknye hakak warded. Jalan dah bukak. Hakak punya sedih meratap nasib bila doc cakap miscarriage. Esoknya cek jalan dah tutup. Time tu punye la gumbira. Hakak kemudiannya jalani hidup sebagai preggy mummy dengan gumbira . Ooo ye . Hakak pospone sem sebab tak nak drive jauh . Taubat. 29 weeks kandungan, hakak heksaited nak tau baby laki ke pmpuan. Konon nak suprise. Tapi hakak tak boleh tahan. Mula la episod-episod pelik. Mungkin kesan dari bleeding di awal kandungan.
BILA SCAN BAYI KECIL!
Bila scan, baby kecil! Doc pelik., betul ke 29 weeks? Tapi hakak memang confirm. Refer klinik kesihatan yang buat checkup . Follow up seminggu, baby memang kecik dari usia. Terus kene tolak pegi HSA, JB. Ingat refer mcm tu je . Sekali hakak kena tahan wad terus. Uri tak lekat betul kat dinding rahim dan dua minggu hakak berhuhu dalam wad dengan uniform pink . Jiran sebelah katil dah bertukar lebih dari 20 orang . Hakak kental.
www.facebook.com/fizahsobri
32 weeks bila scan aliran darah terbalik . Terus emergncy czer. Pada 17 June 2017, baby boy, 800g, 2.40 pm. Anak hakak besar tapak tangan. Hakak macam berkira -kira . Boleh ke si kecik ni survive? Lama hakak kumpul kekuatan, smpai hakak jumpa 1 group yang sangat mmbantu. Baby Premature Malaysia – NICU, tahniah dan terima kasih pada group admin & ahli. Hakak tak pernah post apa-apa pasal anak hakak. Bukan sebab hakak nak mengelak . Tapi kalau hakak post, orang cuma akan cakap ‘kesiannya ‘ ‘Sabar ye ‘ ‘Banyak bersabar ‘ Huhhhh! Seriously . Hakak lagi rasa down. Luu baru kumpul kekuatan , tapi orang cakap kesian kesian kesian. Agak-agak apa yang lu rasa? Anoyying dowhhhh! Mahap la ye kalau ada yang terasa.
7 BULAN DALAM WAD
www.facebook.com/fizahsobri
Berbalik pada anak. Boy, 800g, 32w 2d, 17-6-2017, Adam Muhammad Hadi bin Mohamad Hanis
Nicu 51 days. 2 bulan scan A3. Naik semula NICU seminggu sebab rsv virus. Turun scan sebulan, berat drop .dan taransfer scan a3 . Smpai genap umur 7 bulan, discharged. Wehooooo . 7 bulan derrr duk wad. Maksudnya 7 bulan anak tak balik rumah langsung. Dan akhirnyaaa, he’s back walaupun dengan oxygen 2 minggu kat rumah . Banyak perubahan positive . Harap-harap checkup lagi sekali boleh off oxygen. Insyaallah. Amin. Last but not least. Jagalah kandungan anda . Peace yo!
Sumber: Fizah Sobri


Jangan Terlampau Dedah Anak Dengan Gajet, Rupanya Senang Dapat Penyakit Mental!

Ramai yang telah mengetahui, hubungan anak dan gajet bukannya tidak boleh langsung dilarang kerana ada juga manfaatnya. Namun, tempoh yang diluangkan mereka menghadap skrin perlu dikawal oleh ibu-bapa bagi mengelakkan anak ketagih gajet.
Malah, si kecil perlu dibiarkan bergerak dengan melakukan pelbagai aktiviti dan ibu bapa perlu melaksanakan aktiviti menarik untuk anak-anak. Menurut puan Wawa Shauqi, apabila tenaga dalam badan kanak-kanak tidak dilepaskan ia boleh membuatkan anak berada dalam keadaan resah dan suka mengamuk. Mari ikuti penulisan penuh manfaat daripada beliau di bawah ini.

Baca juga: Hentikan Budaya Ejek & Buli Individu Yang Kekurangan, Raikan Perbezaan!
JANGAN TERLAMPAU DEDAH ANAK DENGAN GAJET, RUPANYA SENANG DAPAT PENYAKIT MENTAL!

Dulu saya berbangga rumah kemas walaupun anak kecik-kecik lagi. Anak duduk diam je depan TV. Sampailah saya dapat tau betapa bahaya kesannya.

Kenapa?
Rupanya, smart phone dan TV ada complete package yang menjahanamkan kemahiran fokus anak.
Bunyian yang meriah, visual yang laju, warna menyerlah. Itu dah cukup membuatkan 2 deria paling penting dalam proses fokus terganggu.
Malah, disebabkan terlalu lama tak bergerak kerana mengadap skrin, ramai anak-anak zaman sekarang kurang cekap dan tak kuat otot badannya.
Ini pun antara punca utama anak-anak cepat penat berlama-lama duduk di kerusi. Yang teruk terima kesannya nanti adalah cikgu-cikgu. Bukan main susah nak anak-anak kita ni nak tumpu dalam kelas.
TENAGA KANAK-KANAK JIKA TIDAK DILEPASKAN…
Kita tak boleh tidakkan satu perkara ni.
Kanak-kanak ni, badan mereka menghasilkan tenaga yang banyak. Nak-nak pula yang banyak makan makanan manis. Berkumpul-kumpul tenaga. Bila tak guna, habis jadi lemak.
Bagi sesetengah kanak-kanak, tenaga yang tak dilepaskan tu akan buat mereka jadi resah. Tak keruan. Bila tak tau nak ekspresikan rasa tak keruan tu, mulalah mengamuk tak tentu pasal. Kita juga yang pening nanti.
MASA ANAK UNTUK SKRIN PERLU DIKAWAL
Ya, smart phone dan TV sangat membantu. Tanpa ‘mereka’ kerja kita mungkin akan terganggu. Tapi, jangan kerana kita nak senang pada hari ini, kita akan menangis di kemudian hari.
Bukan tak boleh skrin tu. Boleh. Anak saya pun ada screen time juga. Tapi kita perlu hadkan.
Luaran mungkin tak ada apa-apa. Tapi, kalau dapat diimbas otak anak-anak, kita jugak yang akan seram nanti.
Dr Rizal, pakar otak selalu menulis. Anak yang terlalu banyak tengok tv, bila diimbas otaknya, aktiviti otak tidak berfungsi. Macam otak mati.
Berbeza dengan anak yang ada stimulasi dari pelbagai aktiviti. Aktiviti otak mereka sangat aktif. Otak berkembang sangat pesat!
KESAN PSIKOLOGI TERHADAP KANAK-KANAK TERDEDAH DENGAN GADJET TERLALU LAMA!
Gambar hiasan.
Kajian secara psikologi juga ada membuktikan, gajet yang terlampau banyak boleh buat kita mudah dapat penyakit mental. Seperti depresi dan anxiety. Sebab tak berlaku komunikasi dua hala dan kontak mata dengan manusia.
Saya bukan nak menakutkan semua. Tapi saya nak kita untuk tak terleka. Perlu jadi proaktif demi anak-anak kita.
Dulu saya pun pening. ‘Habis tu, kalau tak tengok TV, tak tengok fon, anak nak buat apa?’
GALAKKAN ANAK BANTU BUAT AKTIVITI MUDAH!
Rupanya, tak susah fikirkan aktiviti. Hanya sibukkan anak dengan perkara lain.

Beri mereka bantu buat kerja rumah.
Letakkan sekotak mainan untuk mereka explore.
Sediakan barangan kraf untuk mereka berkreatif (dan menyepah).
Ajak mereka masak bersama.
Membelek buku.
Melasak dengan aktiviti aktif.
Do a lot of outdoor activities (buat banyak aktiviti di luar rumah).

ANTARA AKTIVITI BERSAMA ANAK DI RUMAH BOLEH DIMANFAATKAN
Ini saya kongsikan antara aktiviti yang saya lakukan dengan anak-anak bila mereka tak guna gajet.

Main water color. Stok watercolor ni memang kena restok selalu. Dan kena ada rules supaya parents boleh handle ‘kesudahan yang bakal terjadi’.

Tepung pun benda wajib ada. Sangat bagus untuk sensori. Memang nampak macam membazir bahan makan. Tapi, kalau anak dapat stimulasi sensori yang sangat dia perlukan takkan dikira membazir juga, ye tak?
Kalau terasa membazir juga, try la create masakan berasaskan tepung yang anak boleh join sekali. Cuma, redho lah kalau sakit perut haha.

Dah besar sikit, wajiblah bantu mama memasak di dapur. Memang berkecah. Tapi demi anak berakal dan cekap, saya redho kan jua.
Dapur kecah boleh dikemas. Anak tak berkembang, lagi panjang ceritanya nanti.

Dulu, sangat rajin buat eksperimen sains macam ni. Korang boleh dapat macam-macam kat sini.

Anak saya suka buku komik. Buku latihan otak yang anak saya buat tu pun menarik. Saya dapat kat sini.

Lelaki atau perempuan, latih mereka jadi aktif demi tubuh badan yang sihat dan cekap.

Buat aktiviti outdoor. Pijak rumput, dapatkan cahaya matahari . Bukan saja bagus untuk badan. Tapi juga dapatkan vitamin yang diperlukan untuk mental yang sihat.
TV rumah saya mungkin tak canggih dan tiada siaran. Tapi sedikit pun saya tak menyesal. Sebab anak-anak akan mencari aktiviti lain untuk hiburkan diri sendiri.
Terdapat pelbagai aktiviti yang boleh dilakukan bersama anak-anak. Banyak saja aktiviti yang boleh dicipta tanpa mengeluarkan kos yang tinggi, di rumah saja sudah ada macam-macam benda. Hanya perlu DIY sahaja.
Hendak seribu daya, tak hendak seribu dalih. Marilah menjadi ibu bapa yang sentiasa dahagakan ilmu keibubapaan untuk merubah jadi lebih baik demi kebaikan sebuah organisasi kekeluargaan tercinta.
Semoga perkongsian ini, bermanfaat kepada semua.
Sumber: Facebook Wawa Shauqi


Jangan Terlampau ‘Obses’ Dengan Suplemen- Doktor Ini Jelas Risiko Kerosakan Hati Yang Anda Tak Tahu!

Seperti mengikut kefahaman ramai, ‘supplement’ atau makanan tambahan adalah produk makanan yang dimakan untuk menambah vitamin, garam galian atau asid amino di dalam badan.  Makanan tambahan ini juga boleh didapati dalam bentuk tablet, cecair dan serbuk. Penting untuk anda tahu bahawa pengambilan makanan tambahan adalah bergantung kepada tahap kesihatan seseorang.
http://www.fitnessandpower.com/

Jangan tersilap langkah! Terdapat segelintir orang yang terlalu ‘obses’ dalam mengamalkan mengambil ‘supplement’ ini yang seterusnya membahayakan kesihatan diri sendiri! Tak percaya? Ikuti penjelasan lanjut dari doktor ini mengenai masalah kerosakan hati disebabkan pengambilan ‘supplement’.
MASALAH KEROSAKAN HATI- APA YANG ANDA TAHU?

twitter.com/hafsah_sazali

SEBAB KEROSAKAN HATI

KOMPILASI KEROSAKAN HATI

NASIHAT DOKTOR

Oleh itu, amalkan gaya kehidupan yang sihat dan jangan terlalu ‘obses’ dengan ubat-ubatan sampingan tanpa panduan dari pakar.
Sumber : Dr. Hafsah Sazali


Jangan Terlepas Saksikan 3 Filem Raya Ini Secara Percuma Di Tonton CINEMA!

Bila sebut mengenai Hari Raya, pasti kita terbayangkan kuih raya, keluarga berkumpul di kampung, mercun dan macam-macam jenis makanan dihidangkan di rumah bukan? Tapi apa lah makna raya tanpa havoc dan gelak tawa orang ramai. Jadi, apa kata kalau kita kongsi gelak tawa itu bersama keluarga sambil menonton filem menarik sempena Hari Raya!
Kalau anda mahu tahu, tonton CINEMA ada 3 filem baharu yang anda boleh tengok secara percuma sempena raya ini! Jom tengok filem apa yang menarik tersebut.

Baca juga: #SeikhlasHati Sajikan Pelbagai Rancangan Menarik Di TV3 & TV9!
SAKSIKAN 3 FILEM RAYA SECARA PERCUMA DI TONTON CINEMA!
1.Bini-Biniku Lockdown

Filem ini mengisahkan bagaimana Azim handle empat orang isteri nya ketika mereka semua terperangkap dalam satu rumah semasa lockdown.

Dibintangi oleh Dato’ Afdlin Shauki, Nasha Aziz, Nadia Brian, Datin Paduka Eina Azman, dan Sangeeta Krishnasamy.
Boleh ke Dato’ Afdlin Shauki dapat mengelakkan isteri-isterinya mengetahui yang dia sudah beristeri empat!
2.Artis Pujaanku Mai Beraya

Satu kampung kecoh dan teruja apabila Zain membawa pulang rakannya, artis paling popular Malaysia, Shafinaz untuk merasai pengalaman pertama kali sambut Ramadhan di luar bandar setelah bertahun di luar negara.
Dibintangi oleh Fikry Ibrahim, Emma Maembong, Sheila Mambo, Hairi Safwan, Faezah Elai, Hattan,Sherry Al jefri, ada banyak suasana lawak dan ceria dalam filem ini!
Katanya, Zain ada perasaan pada Syafinaz dan cuba untuk meminang Syafinaz pada malam raya.
3.Hantu Karaoke

Kisah komedi tentang Abu Bakar yang pergi ke pusat karaoke untuk melepaskan kesedihannya, bertemu dengan Cumi, seorang hantu! Abu Bakar terkejut menjadi takut dan cuba lari tapi Cumi menahan dan merayu untuk membantu dia untuk menyempurnakan mayat Cumi.
Dibintangi oleh Hazama, Nabila Razali, Nazrief Nazri, Nazeera Sardi, Adeline Tsen
Semua filem ini akan tersedia ada bermula pada Hari Raya Pertama di tonton CINEMA dan YouTube TV3 secara percuma!
Untuk keterangan lanjut berkaitan filem tonton CINEMA, layari aplikasi menerusi telefon pintar, laman sesawang rasmi tonton CINEMA cinema.tonton.com.my, Facebook @tontonmy, Instagram (IG) @tontoncinemamy, TikTok dan Twitter @tontonCINEMA.


Jangan Terlepas Untuk Minta 8 Doa Ini, 10 Minit Sebelum Masuk Waktu Berbuka!

Waktu berbuka memang saat-saat yang dinantikan untuk kita mengisi perut setelah seharian berpuasa berlapar dan dahaga di waktu siang. Namun alangkah indahnya, jika kita dapat manfaatkan sekejap, pada 10 minit sebelum masuknya waktu dengan meminta doa sebelum berbuka kepada Allah SWT.
Antara ruang waktu di mana, doa-doanya tidak ditolak oleh Allah SWT. Sekiranya, anda tidak tahu ingin berdoa atau meminta apa kepada Allah. Mari lihat doa-doa di bawah ini yang dikongsikan oleh Puan Aisyah Shahid. Boleh jadikan sebagai doa amalan juga.

Baca juga: Ustazah Siti Nor Bahyah Kongsi 5 Anugerah Allah Kepada Umat Nabi Muhammad Di Bulan Ramadan
JANGAN TERLEPAS UNTUK MINTA 8 DOA INI 10 MINIT SEBELUM MASUK WAKTU BERBUKA!
Gambar hiasan – Kompas.com

10 minit sebelum berbuka bukan masanya untuk merenung makanan di atas meja, tapi ia adalah peluang keemasan untuk merendah diri di depan Allah & melimpahkan doa kepadaNya.

ANTARA DOA-DOA YANG BOLEH ANDA POHON KEPADA ALLAH SWT
Gambar hiasan – TheAsianParent
Nak doakan apa je? Boleh doakan perkara ini sementara nak tunggu berbuka:
1. Ya Allah, terimalah puasaku, doa-doaku, zikir-zikirku, sedekahku, zakatku & semua amalan kebaikanku di bulan mulia ini
2. Ya Allah, ampunkanlah jika ada kekurangan dalam puasaku & ketaatanku kepadaMu dan jadikanlah aku dalam kalangan orang yang sentiasa ikhlas beribadat kerana-Mu.
3. Ya Allah, ampunkanlah semua dosa-dosaku sebelum bulan Ramadan & pandulah aku untuk tak mengulangi kesilapan yang sama lagi
4. Ya Allah, bantulah aku untuk istiqomah melakukan kebaikan yang aku lakukan di bulan Ramadan ini untuk bulan-bulan selepas Ramadan.
5. Ya Allah, jadikan aku hamba-Mu yang bertaqwa & soleh. Ya Allah tempatkan aku dalam kalangan hamba-Mu yang Engkau cintai.
6. Ya Allah, kurniakan kepadaku rezeki yang halal & rahmatilah aku dengan kebaikan di manapun aku berada.
7. Ya Allah, kurniakan kesihatan yang terbaik untukku & jauhkan aku dari semua penyakit.
8. Ya Allah, ampunkanlah dosaku, keluargaku & orang yang aku sayangi and payungilah mereka dengan perlindungan dan rahmat-Mu
Gambar hiasan – IslamItuIndah
“Sesungguhnya bagi orang yang berpuasa ketika saat berbuka ada doa yang tidak ditolak.” (HR Ibnu Majah)
Berdoalah banyak-banyak pada waktu ini.
Sumber: Twitter Aisyah Shahid


Jangan Tersalah Beli, Rupa-Rupanya Ada Bunga Lawang Beracun!

Bunga lawang sering digunakan dalam masakan untuk menambah aroma dan rasa yang lebih enak. Selain digunakan dalam masakan, bunga lawang juga ada kegunaan tersendiri untuk kesihatan dalam serta luaran namun tahukah anda bahawa ada bunga lawang beracun?
Menurut perkongsian saintis Dr Suri Roowi bunga lawang beracun boleh membawa maut dan membahayakan kesihatan. Bahay!a kalau salah makan!

Baca juga: Elak 5 Makanan Ini Yang Boleh Menyebabkan Kanser, Bahaya!
BUNGA LAWANG BERACUN PUN ADA, BAHAYA KALAU SALAH MAKAN!
Bunga lawang ada yang beracun? Terdapat 2 jenis bunga lawang iaitu bunga lawang Cina dan bunga lawang Jepun. Bunga lawang cina tidak beracun manakala bunga lawang jepun beracun.

– Bunga lawang Jepun (Rujuk Gambar) mirip bunga lawang Cina, tetapi buahnya lebih kecil dan baunya kurang.

Bunga lawang Jepun biasa digunakan sebagai racun ikan dan juga racun perosak. Ia juga digunakan untuk mengatasi masalah sakit gigi dan sakit kulit. Bahan toksin dalam bunga lawang Jepun dikenali sebagai anisatin
Terdapat kemungkinan produk bunga lawang Cina dicemari dengan bunga lawang Jepun. Ini kerana, agak sukar membezakan kedua-dua jenis bunga lawang ini menggunakan mata kasar. Satu-satunya cara untuk membezakannya adalah melalui analisis kimia atau dengan melihatnya di bawah mikroskop.

Terdapat laporan seorang bayi mengalami masalah serius dan hampir maut setelah diberi minum air bunga lawang. Insiden ini berlaku mungkin disebabkan oleh Bunga Lawang Cina dicemari dengan Bunga Lawang Jepun. Justeru, elakkan memberikan ekstrak air bunga lawang kepada bayi dan kanak-kanak.
Di Eropah, bunga lawang Cina sering dicampurkan dalam minuman teh untuk kurangkan stres. Walau bagaimanapun, terdapat laporan dari Perancis, Sepanyol dan Switzerland menunjukkan peminum air bunga lawang tercemar dengan bunga lawang Jepun boleh menyebabkan masalah seperti halusinasi dan loya.
Semoga bermanfaat!
Sumber: Facebook Dr Suri Roowi


Jangan Tinggal 7 Benda Ini Dalam Kereta Kalau Tak Nak Kereta Meletup!

Pastinya ramai yang mempunyai tabiat suka meninggalkan barangan dalam kereta, betul tak? Kereta boleh dikatakan sebagai rumah kedua selepas rumah, sudah tentu di dalamnya terdapat bermacam-macam benda yang akan ditinggalkan.
Namun begitu, terdapat beberapa benda yang tidak patut anda tinggalkan di dalam kereta kerana ia boleh mendatangkan bahaya lebih-lebih lagi kereta berada di kawasan yang panas. Malang tidak berbau, daripada sesuatu perkara yang tidak diingini berlaku.

7 BENDA YANG BAHAYA JIKA DITINGGALKAN DALAM KERETA
1. Makanan atau minuman

Ada pek makanan dan minuman yang tidak direka untuk tahan panas dan cahaya matahari. Suhu dalam kabin kereta yang diletak di kawasan panas boleh mencapai sehingga 70°C.

Ada pek akan terurai pada suhu ini, dan bahan kimianya akan mencemari makanan dan minuman. Elak makan makanan dan minuman yang terbiar di dalam kereta walaupun belum dibuka peknya.
2. Ubat-ubatan

Kebanyakan ubat perlu disimpan pada suhu 25°C atau lebih rendah. Malah ada perlu disimpan di suhu di bawah 8°C iaitu di dalam peti ais. Jika melebihi suhu berkenaan, masa ia akan rosak.
Ada juga ubat perlu di simpan dalam tempat yang gelap, kerana ia akan rosak jika terkena cahaya matahari. Makan ubat-ubatan yang telah rosak boleh menjejaskan kesihatan.
3. Peranti berbateri

Apa-apa peranti yang menggunakan bateri lithium ion seperti telefon bimbit, komputer riba, tablet, atau peranti penyimpan tenaga seperti powerbank, berisiko meledak jika ditinggalkan di dalam kereta yang panas.
Ledakan bateri berkenaan boleh menyebabkan kebakaran berlaku di dalam kereta anda. Selain risiko meledak dan terbakar, peranti-peranti begitu sering menjadi sasaran pencuri.
4. Tin aerosol atau spray

Tin aerosol atau spray seperti spray dandanan rambut, spray racun serangga, spray pewangi, ubat inhaler mengandungi udara yang di mampatkan di dalamnya dan ia mempunyai tekanan yang tinggi.
Apabila ditinggalkan di dalam kereta yang panas, molekul udara dalam tin akan mengembang, lalu meningkatkan lagi tekanan di dalamnya. Hal itu boleh menyebabkan tin berkenaan meletup.
5. Ubat gegat atau racun

Apa jua bahan beracun tidak digalakkan ditinggalkan di dalam kereta, terutamanya yang mudah meruap seperti ubat gegat, racun rumpai dan sebagainya. Apabila panas, bahan-bahan ini lebih cepat meruap.
Bila anda masuk ke dalam kereta, anda akan menghidu udara yang dicemari racun yang telah meruap tadi. Hal ini boleh menjejaskan kesihatan anda tanpa anda sedari.
6. Pemetik api atau petrol

Biasanya perokok mempunyai lebih daripada satu pemetik api, dan lazimnya ada satu di dalam kereta. Ini perkara yang bahaya kerana pemetik api mudah meletup jika dibiarkan dalam kereta yang panas.
Ada juga pemandu yang menyimpan simpanan petrol di dalam kereta. Mungkin ia tidak akan terbakar tiba-tiba, tetapi dalam situasi kemalangan, petrol boleh tumpah pada pemandu dan penumpang.
7. Anak atau kanak-kanak

Jangan tinggalkan anak di dalam kereta sendirian walaupun enjin tidak dimatikan, apatah lagi jika enjin dimatikan. Kebanyakan kes berlaku kerana penjaga terlupa bahawa anak masih di dalam kereta.
Kedengaran mustahil, tetapi kes-kes seperti ini berlaku setiap tahun, dan ia melibatkan kematian. Mangsa yang lazimnya kanak-kanak, meninggal dunia disebabkan lemas dan strok haba.
Sumber: Facebook Kamarul Ariffin Nor Sadan


“Janganlah Bandingkan Ibu Yang Bersalin Secara Pembedahan Dengan Bersalin Normal”

Kondisi emosi ibu yang selesai melalui proses bersalin kadang-kadang boleh berada pada tahap yang berbeza. Mungkin akan ada yang emosi menjadi stabil dan mungkin akan ada yang mengalami masalah kestabilan emosi. Bukan sahaja perlu menjaga emosi sendiri, si ibu juga memerlukan bantuan dari suami dan orang sekeliling supaya mereka dapat mengharungi hari-hari berpantang dengan lancar.
5 Jenis Emosi Yang Suami Kena Tahu Selepas Isteri Bersalin
1.EMOSI SEDIH

Selepas bersalin, isteri kita akan menanggung pelbagai jenis kesulitan. Sakit yang mencucuk cucuk di kawasan luka, sakit semasa buang air, bengkak susu dan puting melecet. Semua ini menyebabkan isteri mudah menangis secara tiba tiba.
2.EMOSI BIMBANG

Biasanya isteri bimbang jika haid tidak teratur sepanjang proses penyusuan, (fully breastfeed). Ini kerana hormon prolaktin yang tinggi, akan mengganggu pengeluaran hormon haid. Jangan risau. Biasanya haid akan kembali teratur dalam tempoh 6 hingga 12 bulan.

3. EMOSI GEMBIRA

Hormon gembira atau Oksitosin ini keluar secara semulajadi daripada badan. Itu yang bila peluk cium baby, automatik kita akan rasa tenang dan gembira.
4. EMOSI MARAH

Jika tertekan, isteri kita mudah stress dan marah marah. Jadi, jangan pelik kalau emosi si dia tiba tiba jadi tak stabil. Kejap marah, kejap redup, kejap menangis. Tu mungkin gejala ‘Baby Blues’. Benda tu biasa terjadi dalam seminggu atau dua minggu lepas bersalin. Cuma kalau gejala itu berterusan, ada baiknya bawa isteri berjumpa doktor, bimbang kalau ada masalah kemurungan selepas bersalin (Postpartum Depression). Postpartum depression ni bahaya ke. Ya memang bahaya! Jika tidak dirawat, isteri kita berpotensi untuk mencederakan dirinya sendiri.
5. EMOSI SENSITIF

Kita digalakkan melawat ibu yang baru bersalin, cuma elakkan datang ziarah terlalu awal. Beri mereka masa untuk terbiasa dengan suasana baru, lebih lebih lagi jika ibu itu berpantang sendiri. Elakkan soalan sensitif seperti, ‘Alahai, kecilnya anak kamu’, atau ‘gelapnya kulit anak kamu’. Jika ibu tersebut bersalin secara pembedahan, jangan pula tetamu bandingkan si ibu tu dengan kenalan yang bersalin secara normal.
Banyakkan doa dan kata semangat supaya si ibu rasa lebih tenang dan bermotivasi. Sebenarnya, masa ni la si isteri paling perlukan sokongan suaminya sendiri. Bayangkan betapa banyak luka yang si isteri tanggung selama nak lahirkan zuriat si suami kan. Bukan cuma luka episiotomi atau c-section, namun luka emosi itu sendiri yang lebih dasyat.
Sumber: Saidatul Husna